Sissy Imann Sebak Kucing Kesayangan Hilang 27 Hari Temui Ajal

Tular di media sosial milik Sissy Imann di mana penyanyi berbakat ini berkongsi berita sedih tentang kucing kesayangannya yang hilang di Insta Stories semalam.

Pada 10 April yang lalu Sissy memuatnaik hantaran di media sosialnya memaklumkan bahawa kucing kesayangannya yang diberi nama Ashecat telah hilang dan meminta agar orang ramai yang menjumpai kucing tersebut segera hubunginya.

Namun penantian terjawab apabila Sissy mendapat mesej dari seorang individu yang dikenali sebagai kak Lin, memaklumkan bahawa kucing peliharaan selebriti tersebut telah mati dilanggar.

“Anak saya jumpa kucing ni kat jalan ***** sebelah kedai motor. Tapi dah mati sebab kena langgar. Masa tu hujan. Anak saya tak pasti kena langgar dengan apa. Dia kata memang sebijik, tali pun sama.” mesejnya

Individu berkenaan memberitahu selepas Ashecat dilanggar, anaknya sempat alihkan kucing syurga itu ke tepi dan mendedahkan bahawa kucing penyanyi tersebut telah pun selamat di tanam.

“Kedai kak Lin tak tahu. Kucing tu pun dah selamat di tanam. Anak cuma alih sebab masih hidup.. Nyawa-nyawa ikan. Banyak darah.. Anak pun sedih tengok keadaan kucing tu” dedahnya

Walaupun pahit untuk ditelan, Sissy redha dengan pemergian Ashecat. Dia bersyukur kucing tersebut hadir dalam hidupnya dan akan sentiasa mengingati Ashecat di hatinya.

“Saya rasa ini pengakhiranya, Ashecat. Saya masih ingat nak sangat kucing tapi tak nak renyah bersihkan najis kucing semua sebab saya tak ada masa. Hari-hari cakap dekat @djxz__ Kakak nak bela kucing tapi adik bersihkan ok.

Tapi Allah baik sangat. Dia betul-betul hantar kucing yang baik depan pintu rumah, yang paling senang nak jaga. Yang sangat bersih. Yang pandai bawa diri. Yang kalau makanan dia terjatuh kat lantai pun dia kutip makan. Yang manja sangat. Yang tunggu kita balik kerja.

Tapi kita tunggu dan cari Ashecat 27 hari, Ashecat tak balik. Kenapa Ashecat main jauh-jauh. Tapi walau macam manapun, saya selamanya bersyukur dengan kehadiran kamu dan saya akan sentiasa mengingati kamu sebagai kucing angkat pertama saya.

Rehatlah Ashecat sayang.. Nanti minta Allah nak salmon ok kat syurga.” luahnya

Di Insta Stories, Sissy banyak berkongsi foto Ashecat bagi melepaskan rasa rindu dan sedihnya. Dan dalam salah satu hantaran yang dimuatnaik, Sissy mengatakan orang ramai banyak mengulas bahawa kucing yang bakal menemui ajal memang akan menghilangkan diri.

“Ramai yang kata, kucing kalau dah nak ajal, dia memang akan hilang. Sebab tak nak meninggalkan dunia depan tuan yang dia sayang. Wallahualam. Tapi betul juga, kalau dia pergi depan mata.. Mungkin lebih pecah hati ni..” kongsinya

Semoga Sissy tabah atas pemergian kucing tersayang.


‘Biasalah Melayu, DENGKI, BOMOH Adalah Lumrah’- Zoey Rahman

Memang tidak sudah menjadi kebiasaan, jika ada orang lain yang lebih sikit daripada mereka, akan timbul hasad dengkisehinggakan sanggup memfitnah atau melakukan sesuatu yang lebih buruk untuk menjatuhkan orang lain. Begitulah yang di alami oleh pelakon dan usahawan, Zoey Rahman yang telahpun menceburi bidang perniagaan sejak tahun 2016 lagi.

Terbaru Zoey iaitu pemilik perniagaan Mika Series telah berkongsi sebuah komen dari netizen yang dilihat cuba menfitnah kualiti produk kosmetiknya.

“Produk beli timbang kilo kat kilang tapi mengaku pengasas.. puihh”- komen dari pemilik akaun bernama Mohd Zukri

Tidak berdiam diri, Zoey menegur individu ini malah menjelaskan bahawa produk kosmetik dijamin berkualiti dan ia terbukti kerana dia sudah memasuki 101 buah cawangan Watsons di seluruh Malaysia.

“Biasa la melayu kan, DENGKI, BOMOH adalah lumrah. Kalau product timbang kilo tak akan masuk pasaran Watsons tuan, Alhamdulillah skg 101 branch kami masuk, Boleh rajin2 tgk di watsons dan shopee . Brand @mikaseries . Jangan nak main sambur je” tulisnya di Instagram.

Untuk info, Mika Series merupakan rangkaian produk ni sesuai untuk lelaki dan wanita. Antara produk pertama keluarannya, Mika Whitening yang juga set penjagaan kulit 3 dalam 1 dan suplemen untuk mencerahkan kulit serta membantu sistem pencernaan, Mika Bright.

Berkat dari kejayaan jualan produk, Mikaseries terus mengorak langkah dengan mengembangkan perniagaan mengikut kehendak dan pasaran semasa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Cukur Kening, Noorkhiriah Tampil Beri Penjelasan!

Pelakon, Noorkhiriah tampil memberikan penjelasan selepas tular berita lamanya mengenai dirinya yang pernah mencukur keningnya suatu ketika dahulu.

Menerusi hantaran di Instagram. Noorkhiriah menjelaskan bahawa kisahnya pernah mencukur kening itu adalah kisah lama yang diungkit kembali.

“Lah..lama sangat dah tapi UP balik..”-Noorkhiriah

Tambahnya lagi, dia turut menegur portal terkenal yang dikatakan tidak beretika kerana tidak bertanyakan padanya terlebih dahulu padahal isu itu sudah terlalu lama.

“Kita kan ada adab apa salahnya sebagai penulis tanya dulu. Sedangkan story tu dah berkurun lama. Mana etika kerja yakni mencedok tanpa tanya terlebih dahulu

Tak masai ko kena hentam dan dalam masa yang sama dapat pahala free. Terima kasih ya.”-Noorkhiriah

Pelakon yang popular menerusi drama Nur ini turut memberitahu bahawa tidak semua netizen akan menyedari dengan kisahnya itu masih baru atau sudah lama kerana mereka hanya komen mengikut pandangan masing-masing.

“Tak semua netizen perasan benda ni baru atau lama. Dorang hanya komen ikut pandangan masing-masing tapi pedih laa..”-Noorkhiriah

Di akhirnya hantaran nya di Instagram, Noorkhiriah turut menitipkan pesanan buat pihak terlibat untuk bertanyakan pada dirinya terlebih dahulu.


Isu Penangkapan Yasin Sulaiman Kerana Ganja, Pihak Keluarga Mohon Sumbangan Biaya Kos Guaman

Umum mengetahui pada Mac 2022, penyanyi nasyid dan komposer Yasin Sulaiman didakwa di Mahkamah Petaling Jaya atas tuduhan mengusahakan ‘ladang mini’ tanaman  ganja di kediamannya di Kota Damansara. Terkini, pihak keluarga Yasin memohon sumbangan orang ramai untuk menampung kos pembelaan bagi tuduhannya di mahkamah.

Menerusi hantaran di Instagram dengan kebenaran Yasin, pihak keluarganya memohon sumbangan orang ramai untuk membiayai kos guaman Yasin Sulaiman.

“Assalamualaikum, kiriman ini dihantar bagi pihak keluarga Yasin Sulaiman dengan kebenaran Yasin Sulaiman.

Untuk menampung kos pembelaan bagi tuduhan yang amat berat ini, pihak keluarga Yasin Sulaiman memohon kepada sesiapa yang berminat untuk memberi sumbangan agar dapat membantu Yasin bagi mendapatkan pembelaan yang adil di mahkamah.”- Keluarga Yasin Sulaiman

Pihak keluarga Yasin Sulaiman turut menitipkan ucapan penghargaan atas doa dan sokongan yang diterima dan hanya Allah sahaja yang dapat membalas jasa baik mereka.

“Pihak keluarga Yassin ingin merakamkan setinggi-tinggi penghargaan atas segala doa dan sokongan yang diterima daripada ahli kaluarga, saudara mara, sahabat handal, peminat dan masyarakat umum.

Terima kasih. Hanya ALLAH  sahaja dapat membalas jasa baik kalian.”-Keluarga Yasin Sulaiman

A post shared by Yasin Sulaiman (@yasinsulaiman)

Di ruangan komen, rata-rata netizen dan rakan artis turut mendoakan agar urusan Yasin dan keluarga dipermudahkan.

“InsyaAllah. Will do. Dia adalah rakan yang baik dan sangat berwawasan. Mendoakan Yasin semoga diringankan bebanannya. Yang pasti ada yang kain seperti sudah berkebun kenapa tidak didakwa.”-Nourul Depp

“Semoga sentiasa diberikan kekuatan, kesabaran serta dipermudahkan segala urusan di dunia dan akhirat.”

“Yasin ni baik..Pernah jumpa depan-depan dia tak sombong. Harap ramai yang dapat bantu dia.”

“Semoga dipermudahkan urusan saudara Yasin Sulaiman dan ahli keluarga tabah dengan dugaan ini. Berat hukuman nya. Harap-harap akta berkenaan Cannabis ini berubah seperti di USA.”

Penyanyi dan komposer Yasin Sulaiman telah dihadapkan ke mahkamah kerana disyaki mengusahakan ‘ladang mini’ tanaman ganja di kediamannya di Kota Damansara. Yasin didakwa mengikut Seksyen 39B dan Seksyen 6B Akta Dadah Berbahaya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kehendak Netizen Konon”- Aliff Syukri Dikecam Lagi Kerana Bakal Lancar MV Baru ‘Kelepok Raya’

Selepas teruk dikecam kerana menghasilkan MV lagu raya yang dikatakan mencolok mata dan bertentangan dengan budaya tempatan, usahawan kosmetik, Datuk Seri Aliff Syukri mengumumkan bahawa dia bakal melancarkan MV ‘Kelepok Raya yang baru.

Berita itu diumum sendiri menerusi hantaran di Instagram selepas dikatakan menuruti kehendak netizen.

“Akhirnya saya turuti kehendak anda netizen. Harap korang happy semua. Nantikan jam 5 petang esok di Rusa Music Youtube.”-Aliff Syukri

Walaubagaimanapun, tinjauan Murai My di ruangan komen hantaran Aliff mendapati rata-rata netizen mendakwa mereka tidak mahu Aliff Syukri melancarkan MV baru malah ada yang merasakan Aliff Syukri sekadar “syok sendiri”.

“Dia dah kaut untuk video lama. Dia up video baru konon sopan. Korang pun piang pi tengok lagi konon support perubahan. Dia dapat double. Dato memang bijak!

“Tengok ramai yang comment taknak. Mana datang ikut kehendak netizen? Syok sendiri ke?”

“Kehendak netizen konon, padahal plan sendiri. Cetus kontroversi pastu permohonan maaf then keluarkan backup video yang ok. Semuanya dah dirancang. Kita je lalai.”

“Siapa yang suka tu. Pandai-pandai je. Orang ramai hentam. Kata taknak dia kata orang nak. Banyak menipu kau ni.”

Murai My melaporkan sebelum ini mengenai MV lagu raya terbaharu Aliff Syukri mendapat kecaman dari pelbagai pihak sehingga terpaksa dipanggil bagi memberi keterangan di Suruhanjaya Komunikasi dan Multimedia Malaysia bagi siasatan berhubung MV lagu rayanya itu.


“Hujan Tak Lama Pun, Tapi Banjir”- Syed Saddiq Bengang Kerajaan Buat Tak Tahu

Presiden Ikatan Demokratik Malaysia (MUDA), Syed Saddiq Syed Abdul Rahman tampil bersuara terhadap bencana banjir yang melanda Kuala Lumpur beberapa hari yang lalu disebabkan keadaan hujan lebat yang berterusan.

Menerusi Insta Stories, Syed Saddiq menyatakan bahawa ia adalah situasi yang terlalu kritikal untuk berlaku di sekitar Kuala Lumpur.

“Kuala Lumpur: Bandar Tak Tahan Hujan Lebat. 2 hari lepas Kuala Lumpur sekali lagi dilanda banjir. Hujan lebat yang turun pada belah petang telah menghalang kenderaan untuk gunakan beberapa jalan utama sekitar KL.

Hujan tak lama pun- tetapi KL telah dilanda banjir. Ini situasi yang terlalu kritikal untuk KL. Tak masuk akal bagaimana nasib ibu kota Malaysia bergantung kepada keadaan cuaca pada hari-hari tertentu.”-Syed Saddiq

Tambahnya lagi, dia turut berpendapat Kuala Lumpur bukanlah bandar yang biasa dan menjadi  kawasan paling banyak pelabur dan syarikat konglomerat bertapak namun masih berlaku banjir setiap kali hujan lebat.

“Kalau hujan lebat, banjir. Kalau tak hujan, tak ada banjir. Ini bukan bandar biasa. Ini ibu negara Malaysia. Ini mercu negara. Tempat paling banyak pelabur dan syarikat konglomerat bertapak. Kawasan paling banyak mendirikan bangunan kedutaan asing.”-Syed Saddiq

Syed Saddiq mendedahkan bahawa tiada respon yang serius dari pihak Kerajaan Malaysia dan Menteri Wilayah terhadap situasi yang sedang melanda ibu kota.

“Tapi setiap kali hujan, banjir. Malulah. Malangnya tidak ada respon yangs erius dari Kerajaan Malaysia dan Menteri Wilayah (Saya fikir memang tidak akan ada respon sebab soal banjir ini dianggap biasa berlaku).”-Syed Saddiq

Dipetik dari Berita Harian, beberapa jalan utama di sekitar ibu negara ditenggelami air susulan hujan lebat berterusan kira-kira satu jam. Keadaan itu mengakibatkan berlaku kesesakan teruk berikutan berlaku pada waktu puncak orang ramai pulang dari tempat kerja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“50 Patah Perkataan Sekarang”- Shila Amzah Bangga Anak Dah Mula Bercakap

Penyanyi berbakat tanah air, Shila Amzah berkongsi video perkembangan anak lelakinya Seth Uwais di Instagram semalam mendapat perhatian ramai peminatnya dan juga kaum ibu.

Wanita ibu tunggal ini berkongsi di media sosialnya, bahawa anak kesayangannya itu kini sudah mula bercakap secara perlahan-lahan.

Shila yang bangga dengan perkembangan anaknya itu meluahkan rasa sebak melihat perubahan tersebut, kerana anaknya tidak mengucap sepatah perkataan sehinggalah bulan Januari tahun ini.

“Seth perlahan-lahan menunjukan perkembangan dengan percakapan dia. Saya boleh cakap yang dia mungkin boleh sebut dalam 50 patah perkataan sekarang..

Dia cuba yang terbaik untuk pencapaian dia dan saya tak pernah rasa bangga 100 peratus.

Dengan kosong patah perkataan sehingga Januari 2022, sekarang dia dah boleh sebut perkara asas macam nombor, warna, bentuk, susu, tidur.. Saya menangis” dedahnya

Gara-gara ramai yang bertanya tentang perihal masalah yang dialami anaknya itu, dalam muat naik terkini Shila, pelatun lagu Patah Seribu Hatiku ini membuka cerita mengenai isu tersebut di Instagram nya.

“Ramai orang tanya pasal Seth punya lambat bercakap.. Dia bakal berusia 3 tahun pada 31 Ogos. Saya diberitahu yang dia ada masalah deria. Sebab tu nak capai semua pencapaian macam budak-budak lain, Seth agak lambat dalam setahun lebih..

Siapa-siapa yang tanya untuk pergi terapi tu, juruterapi takkan terus suruh buat terapi lambat percakapan dulu.. Akan mula dengan terapi kerja dulu, kemudian baru terapi percakapan.” kongsinya

Dalam pada itu, wanita hebat ini juga mendedahkan bahawa persekitaran yang baik sangat memainkan peranan penting untuk tumbesaran anak. Shila akui setelah berpisah kini keadaan anaknya mula menunjukan perkembangan yang positif.

“Masa Sha pergi periksa kat HUKM, doktor kata Seth ada kemungkinan austime dan itu masa 6 bulan lepas.

Sebenarnya, persekitaran sangat memainkan peranan yang penting.. Bila tiada lagi anasir yang mengganggu tumbesaran dia, In sha Allah kita cuma kena sabar..

Seth dari tak ada pandangan mata, kita cakap pun dia taknak layan.. Selalu dalam dunia dia sendiri.. Tak suka sentuhan fizikal.. Sekarang dia berkepit, peluk. Alhamdulillah.” kongsinya lagi

Melihat kedua-dua hantaran yang dikongsikan penyanyi berbakat besar tanah air ini, membuatkan ramai rakan artis dan peminatnya menitipkan doa dan kata-kata semangat untuk Shila dan juga Seth.

“Alhamdulillah.. Yang lambat bercakap ni lah yang petah bercakap esok ni. Insyaallah..”

“Semoga Allah permudahkan segalanya untuk kamu dan Seth” komen mereka

Murai juga mendoakan agar Seth dapat petah bercakap kelak, insyaAllah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Ini 7 Penginapan Airbnb Yang Menakjubkan Untuk Meraikan Aidilfitri

Kemeriahan balik kampung sudah mula terasa dengan persiapan Raya yang sedang giat dibuat! Rakyat Malaysia di seluruh negara begitu teruja untuk beraya pada tahun ini bersama sanak saudara yang akhirnya boleh bersatu semula selepas terpisah selama dua tahun. Sama ada mencari baju Raya baharu yang sedondon, berangankan hidangan yang lazat atau merancang percutian bersama keluarga besar, ada banyak aktiviti yang boleh dinikmati untuk sambutan tahun ini — apa kata jadikannya lebih meriah dengan percutian sempena perayaan ini?

Sama ada destinasi pulau yang tenang dengan sentuhan seni bina Melayu ataupun rumah kampung tradisional yang penuh nostalgia, tujuh Penginapan Airbnb yang indah ini akan membuat sambutan Raya kali ini yang tidak akan dilupakan.

Bayangkan diri anda bangun tidur di rumah kayu tradisional yang indah,dikelilingi oleh taman-taman yang menakjubkan, bayu laut dan kolam renang peribadi sambil anda meraikan insan tersayang anda. Alamanda Markisa Villa atau Sunset Valley – Farmers House terletak di Langkawi, dan ianya sudah pasti menjadi tempat yang sesuai untuk keluarga anda berkumpul.

Memikirkan cara yang menyeronokkan untuk meraikan perhimpunan keluarga anda? Rumah Lenggong di Perak dan Rimba Alor Orchard Villa di Melaka menawarkan pelbagai pilihan untuk memeriahkan lagi perjumpaan yang lama ditunggu-tunggu ini. Terokai kawasan ini dan bawa seluruh keluarga untuk memetik buah-buahan, atau berehat bersama-sama di astaka luaran sambil mengenang hari-hari yang indah.

Bagi mereka yang inginkan percutian yang lebih santai, lihat rumah kampung di Cameron Highland ini, atau mungkin vila moden ini atau tempat peranginan hutan hujan tersembunyi di Janda Baik yang dikelilingi udara nyaman dan pemandangan indah. Nikmati sepenuhnya jamuan Raya yang hebat dikelilingi oleh keselesaan moden dan hiasan klasik, sambil menyelami keindahan syurga alam semula jadi anda sendiri.

Mulai November 2021, semua hos Airbnb telah komited untuk melaksanakan amalan keselamatan dan pembersihan COVID-19 Airbnb – satu set standard kesihatan dan keselamatan mandatori yang dibangunkan untuk masa COVID-19 dan seterusnya.  Airbnb juga telah melaksanakan Alat Pengesahan Vaksinasi, yang membolehkan tetamu mengesahkan secara sukarela bahawa mereka sedia untuk berkongsi status vaksinasi dengan Hos mereka semasa daftar masuk.


Muat Naik Gambar MySejahtera, Mydin Dibanjiri Komen Lucu Netizen

Tular di Instagram Mydin di mana media sosial pasaraya terbesar Malaysia itu, memuatnaik video foto kod imbas aplikasi MySejahtera menarik perhatian orang ramai.

Selepas mengetahui orang ramai tidak perlu lagi mengimbas kod MySejahtera untuk memasuki mana-mana premis, Mydin juga mengumumkan bahawa orang ramai yang datang membeli-belah di pasaraya gergasi tersebut tidak perlu mengimbas kod tersebut.

“Dalam kenangan Mac 2020 – Mei 2022. Arwah baik orangnya.. Lepas ni masuk MYDIN dah tak perlu imbas” umum Mydin

Melihat perkongsian tersebut, ramai orang memberi komen-komen yang sangat mencuit hati dan menghiburkan di ruangan komen posting tersebut.

“Yang ini pun tak kekal, inikan pula kita manusia” komen mereka

“Allahu, umur baru dua tahun dah pergi…. Semoga dipermudahkan” komen mereka lagi


Tak Sabar! 5 Destinasi Luar Biasa Untuk Diteroka Apabila Sempadan Antarabangsa Dibuka

Selepas lebih dua tahun menantikan pembukaan semula sempadan antarabangsa, warga Malaysia yang menggemari aktiviti melancong kini akhirnya dapat bercuti ke luar negara.

Agoda menyenaraikan beberapa destinasi yang menarik untuk dijadikan inspirasi bagi perancangan jadual percutian anda. Jika destinasi idaman anda tidak tersenarai di sini, anda boleh layari laman web Agoda untuk mengetahui dengan lebih lanjut berkenaan sekatan di tempat yang ingin dituju.

Ketika berada di negara yang terkenal dengan Pyramid Giza ini, jangan lupa untuk mengunjungi Laut Mediterania, Laut Merah dan pasar Khan el-Khalili yang terkemuka. Antara aktiviti-aktiviti yang wajib dilakukan di sana adalah bersiar-siar di Sungai Nil dengan menaiki felluca, kapal layar tradisional yang diperbuat daripada kayu, dan menaiki belon udara panas di Luxor.

Semasa di Mesir, anda boleh memilih daripada pelbagai jenis tempat penginapan yang ditawarkan oleh Agoda seperti Concorde El Salam Hotel Cairo, Kempinski Nile Hotel, dan Al Masa Hotel.

Terdapat pelbagai aktiviti-aktiviti yang mengujakan bagi para pelancong di Bahrain. Kunjungilah Rumah Al Jasra and Muzium Al Bahrain untuk mendalami sejarah dan tamadun yang kaya di negara ini. Di Manama Souq, anda boleh dapatkan rempah-ratus, cenderahati serta manisan yang enak untuk dibawa pulang.

Semasa di bahrain, anda boleh memilih daripada pelbagai tempat penginapan yang ditawarkan oleh Agoda seperti Panorama Hotel, Atiram Jewel Hotel Bahrain, dan Gulf Hotel Bahrain Convention And Spa.

Dengan adanya kepelbagaian geografi di negara ini, Lebanon menawarkan pelbagai tarikan seperti pemandangan indah, sejarah dan seni bina yang kaya, dan makanan yang lazat untuk menjadikan percutian anda suatu yang sukar untuk dilupakan. Terokailah salah satu kuil Greco-Roman yang dijaga rapi, Baalbek – Kuil Bacchus, hutan pokok cedar Lubnan di daerah Chouf di Gunung Barouk, dan juga Istana Beiteddine yang dibina pada abad ke-18.

Semasa di Lubnan, anda boleh memilih daripada pelbagai jenis tempat penginapan yang ditawarkan oleh Agoda seperti BURJ ON BAY Hotel, Lancanster Raouche Hotel, dan Le Commodore Hotel.

Negara Turki merupakan satu destinasi yang sempurna untuk meneruskan semula perjalanan pasca-pandemik. Tarikan utama di negara ini adalah kepelbagaian pengaruh budaya dari Asia, Eropah dan Timur Tengah, dan keindahan alam semula jadi yang sukar untuk dilupakan.

Bersantailah di kolam air panas di Tasik Pamukkale, di mana kejadian teres batu travertine berwarna putih menjadikan kawasan yang hijau kelihatan seolah-olah dilitupi salji; terokai salah sebuah kota yang tertua di dunia, Konya, yang telah didiami sejak abad ketiga sebelum Masehi, dan Kaymakli – sebuah kota bawah tanah di Wilayah Anatolia Tengah di Turkey; Naiki belon udara panas untuk menyaksikan keindahan lembah-lembah batu di Cappadocia; dan berehat dengan mandian tradisional Hamam.

Semasa di Turki, anda boleh memilih dari pelbagai jenis tempat penginapan yang ditawarkan oleh Agoda seperti The Marmara Taksim Hotel, Bricks Hotel Istanbul, dan Hotel DeCamondo Galata.

Jika anda sedang merancang untuk bercuti di Norway, aktiviti mengejar Cahaya Utara dan menyaksikan Bulatan Artik wajib dimasukkan ke dalam jadual perjalanan anda. Selain daripada fenomena yang mempersonakan di langit ini, negara Skandinavia ini juga mempunyai kawasan pergunungan, glasier, muzium, dan pelbagai aktiviti lagi untuk dinikmati.

Anda boleh mendaki ke puncak Gunung Floyen, berketinggian 399-meter dengan pemandangan bandar yang terbaik dari puncak, jelajahi wilayah Geirangerfjord, sebuah Tapak Warisan Dunia UNESCO yang terkenal dengan pemandangan Norway yang bersalji, nikmati keindahan seni bina Arctic Cathedral, dan kunjungi lubuk pusar yang terkuat di dunia, Saltstraumen Maelstrom.

Semasa di Norway, Anda boleh memilih daripada pelbagai jenis pelbagai tempat penginapan yang ditawarkan  oleh Agoda seperti Radisson Blu Plaza Hotel Oslo, Hotel Continental, dan Clarion Hotel Oslo.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Memang Cantik! Ini 10 Pusat Beli Belah Dengan Dekorasi Raya Yang ‘Gempak’ Di Selangor

Syawal menjelang tiba, dan musim perayaan ini tentunya sinonim dengan pelbagai hiasan dan dekorasi  hari raya yang bukan sahaja memeriahkan suasana, malah juga menjadi latar yang cantik untuk gambar kenang-kenangan. Tahun ini, beberapa Pusat Beli-belah di Negeri Selangor tampil habis-habisan dengan hiasan hari raya mereka, malah ada daripadanya yang mengangkat tema yang unik.

Hiasan besar ini harus diberikan perhatian yang sewajarnya oleh para pengunjung. Mari kita lihat senarai 10 Pusat Beli-belah dengan hiasan Aidilfitri yang menarik untuk anda kunjungi bersama yang tersayang lebaran ini!

Quayside Mall ialah Pusat Peli-belah kejiranan terbaharu dan terbesar di Kota Kemuning, Klang. Quayside Mall terletak di tasik seluas 7 ekar dan menyediakan penduduk dengan akses kepada pelbagai jenis hiburan, barangan runcit, pilihan tempat makan, perkhidmatan dan keperluan lain.

Untuk Hari Raya tahun ini, Quayside Mall membawa keseluruhan kampung tradisional ke dalam bangunan Pusat Beli-belah ini! Ia adalah lokasi yang sesuai untuk bergambar kerana ia dipenuhi dengan elemen kampung yang cantik, malah turut mempunyai kawasan yang menampilkan permainan congkak dan teng-teng.

Alamat : Quayside, 42500 Telok Panglima Garang, Selangor.

1 Utama Shopping Centre tampil dengan tema “Kampung Minangkabau” yang mengetengahkan keindahan Rumah Gadang setinggi 41 kaki dengan bumbung melengkung yang menonjol menyerupai tanduk kerbau, serta dihiasi dengan reka-bentuk bunga yang ditenun dalam warisan penuh berseni.

Pusat Beli-belah ini menjemput anda untuk memasuki rumah yang tersergam ini, yang turut memberi penghormatan kepada senibina Negeri Sembilan dan Sumatera Barat untuk pengalaman fotografi yang penuh interaktif dan Insta-worthy.

Jadikan sambutan Hari Raya anda lebih istimewa dengan menonton persembahan yang menyeronokkan seperti Tarian Endang, Tarian Rakyat Padi, Tarian Buluh Magunatip dan Gamelan Warisan Seni Budaya, dikelilingi oleh pepohon palma yang memberikan nostalgia suasana kampung yang sebenar!

Alamat : City Centre, 1, Lebuh Bandar Utama, Bandar Utama, 47800 Petaling Jaya,  Selangor.

Tahun ini, The Curve, Mutiara Damansara telah mengubah ruangan Centre Court  mereka menjadi sebuah landskap yang unik, mengambil inspirasi daripada rona dan  corak rumit tenunan songket. “The Curve Raya Estetika” menawarkan pengalaman  fotografi dengan latar yang berwarna-warni dan perincian yang moden. Jom raikan Hari  Raya bersama The Curve dengan membawa keluarga anda ke sini bagi menikmati  pengalaman penuh keceriaan, diselangi oleh persembahan tradisional dan aktiviti yang  menyeronokkan!

Alamat : 6 Jalan PJU 7/3, Mutiara Damansara 47810 Petaling Jaya, Selangor.

Setia City Mall meraikan Hari Raya dengan dekorasi yang mempesonakan di ruangan Centre Court mereka. Hiasan yang ditampilkan mengambil inspirasi dari memori perayaan Syawal yang dekat di hati, serta kemeriahan hiasan lampu-lampu berwarna-warni dan terang yang sinonim dengan  musim perayaan ini!

Alamat : Persiaran Setia Dagang, Setia Alam, 40170 Shah Alam, Selangor.

Tropicana Gardens Mall menjemput anda untuk sebuah pengalaman ‘Jalinan Kasih Di  Aidilfitri’ yang ditampilkan di Concourse Floor, Centre Court. Beli-belah lah pelbagai jenis  juadah raya di sini. Selain menjamu selera di gerai-gerai yang dihiasi oleh hiasan  tradisional, jangan lupa juga untuk mengambil banyak gambar di sini!

Alamat : Tropicana Gardens Mall, No. 2A, Persiaran Surian, Tropicana Indah 47410  Petaling Jaya, Selangor.

Raikan “Pesona Raya” Bersama The Starling! Apabila anda membeli-belah dan  menjamu selera di sini, anda boleh menikmati persembahan muzik secara langsung  dikelilingi dekorasi menarik, seperti susun-atur ilustrasi potret menggunakan cat air.  Semak jadual dan catat pada kalendar anda untuk memulakan perjalanan ke The  Starling. Di Bazar Aidilfitri di sini, anda akan menemui semua yang anda perlukan untuk  sambutan Hari Raya 2022!

Alamat : No. 6, Jalan SS21/37, Damansara Utama 47400 Petaling Jaya, Selangor.

Tahun ini, Sunway Pyramid meraikan sambitan Hari Raya dengan tema ‘Riuh Ria Raya’ yang  merangkumi kemeriahan hiasan berwarna-warni dan acara yang menyeronokkan. Pusat Beli-belah ini mengalu-alukan semua pembeli untuk menyokong barangan keluaran tempatan atas semangat #SupportLokal.

Pusat Beli-belah ini telah merekrut seorang artis grafiti tempatan; Abdulrashade dan pasukannya untuk mencipta sebuah Mural Raya yang menakjubkan, yang boleh dilihat di rumah kampung berwarna-warna dikelilingi keindahan pepohon hijau. Datang dan lihat sendiri karya seni ini sambil membeli-belah di Sunway Pyramid!

Address : 3, Jalan PJS 11/15, Bandar Sunway, 47500 Petaling Jaya, Selangor.

Benarkan Da Men Mall membawa anda ke sebuah zaman yang lain. Di Da Men Mall, abadikan kenangan nostalgia dengan “Bestnya Raya” yang menampilkan dekorasi batik dan hiasan bertemakan tahun 90an! Mulai sekarang hingga 31 Mei 2022, lawati Da Men Mall, USJ untuk mencipta pengalaman  ‘Bestnya Raya!’ menampilkan perabot ikonik, fesyen batik dan juadah Hari Raya yang bercirikan tahun 1990-an. Anda seolah-olah dibawa semula ke zaman ini!

Address : No. 1, Persiaran Kewajipan, USJ 1 47600 Subang Jaya, Selangor.

Mulai sekarang hingga 8 Mei 2022, rasai pengalaman “Dreaming of Raya” di Main  Place Mall, USJ 21. Nikmati corak mozek yang cantik dan bunga mekar yang  mengelilingi ruangan di Pusat Beli-belah ini. Semasa anda berada di Main Place Mall  USJ, jangan lupa untuk merakamkan beberapa gambar menarik dan kongsikan kepada  orang  tersayang!

Address : Jalan USJ 21/10, Persiaran Kewajipan, 47630 Subang Jaya, Selangor.

Sambutan yang dinanti-nantikan telah kembali. Mulai sekarang hingga 8 Mei 2022, IOI  Mall Puchong mempersembahkan ‘Uniknya Eidulfitri’, bagi meraikan perayaan yang  menyeronokkan dan penuh keterujaan ini. Pusat Beli-belah ini turut menganjurkan  sebuah peraduan atas talian di laman media sosial mereka, mengatur pelbagai  persembahan dengan elemen Hari Raya di Lower Ground-Centre Court, dan  menawarkan pelbagai gerai yang menjual barangan Raya untuk anda berbelanja!

Address : IOI Mall, Puchong, Jalan Puchong 47170 Puchong, Selangor.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


HONOR Menduduki Tempat Teratas di China Pada Tahun Suku Pertama

Telefon pintar HONOR semakin hampir menguasai pasaran utama China apabila menduduki tempat kedua carta jualan terlaris pada suku pertama tahun ini. Menurut penyedia khidmat nasihat telefon pintar CINNO Research, jualan HONOR meningkat 176%, dengan 3 model HONOR yang berjaya menduduki carta 10 produk single teratas sekaligus menaikkan jualan HONOR.

Selepas dapat berdiri sendiri, HONOR berbangga dengan pencapaiannya sehingga berjaya mengukuhkan kedudukannya di tempat kedua teratas pada tahun suku pertama dalam tempoh yang singkat, membuktikan betapa HONOR serius bersaing dalam pasaran industri.

HONOR dalam perjalanannya meneroka telefon pintar premium Tahun 2022 membawa tuah kepada HONOR dalam menerokai dunia pasaran telefon pintar premium. Selepas pelancaran Siri HONOR Magic4 di MWC 2022, model ini kini didapati di stor-stor China dan menjadi bualan hangat sebagai pilihan terbaik bagi pengguna Android. Ini membuktikan produk strategi dan penjenamaan imej HONOR membuahkan hasil, dan memuaskan hati pengguna di China.

HONOR Magic4 Pro menampilkan ciri-ciri rekaan simetrikal HONOR yang ikonik iaitu & Eye of Muse & ditambah dengan Paparan LTPO 1920Hz yang pertama didunia dan dilengkapi dengan Pemproses Qualcomm Snapdragon 8 Gen 1 5G untuk pengalaman laju ultra.

Peminat juga teruja dengan kembalinya Google Mobile Services yang memberikan kemudahan akses yang efisien.

Apa langkah seterusnya bagi HONOR Malaysia? Selepas pelancaran Siri HONOR X sehingga hujung Mac lalu, HONOR Malaysia menerima permintaan yang memberangsangkan dan mengesahkan kedatangan HONOR Magic4 Pro ke negara ini dengan pengumumannya yang akan dimaklumkan tidak lama lagi!


Aliff Syukri Nekad Mahu Saman Damian Mikhail RM1 Juta? Apa Kes!

Semenjak muzik video lagu raya Datuk Seri Aliff Syukri dikeluarkan, usahawan kosmetik terkenal ini menerima banyak teguran, kecaman dan tohmahan di media sosial. Meskipun mendapat banyak reaksi negatif dari orang ramai, beliau masih boleh berkompromi.

Namun selepas melihat muatnaik Damian Mikhail yang disiarkan oleh media tempatan baru ini membuatkan usahawan kosmetik ini marah terhadap komposer, penerbit lagu dan ahli kumpulan VE itu kerana menulis kecaman yang dianggap melampau olehnya.

Melihat di Insta Stories Aliff, beliau mengumumkan bakal menghantar surat saman dalam tempoh 24 jam jika  tidak memadam muatnaik tersebut di media sosial.

“Sila padam posting anda yang melampau dalam masa 24 jam sebelum surat saman saya hantar kepada anda.. Siapa makan cili dia terasa pedas.” umumnya

Meski Aliff tidak memberitahu siapakan individu yang dimaksudkan dalam Insta Stories nya, namun perkongsian beliau yang seterusnya menjawab teka teki identiti yang dimaksudkan berdasarkan tangkap layar posting yang dikongsikan dalam mesej perbualan bersama peguamnya.

Melihat tangkap layar posting yang dikongsikan Aliff di Insta Stories, muat naik yang ditulis ahli kumpulan VE itu membuatkan usahawan tersebut ingin mengambil tindakan undang-undang jika tiada permohonan maaf secara terbuka dilakukan.

“Sila buat permohonan maaf ya terbuka awak tulis. Nama saya ya.. Sila tag mamat tu.. 24 jam tak ada, tunggu peguam saya buat kerja.” tegasnya

Jutawan terkenal ini juga menegaskan beliau mahu permohonan maaf disertakan sekali dengan video jika tidak mahu dikenakan tindakan undang-undang.

“24 jam tiada permohonan maaf tunggu surat sampai ya.. Saya senyap tak bererti saya senyap.

Dan pastikan buat permohonan maaf berserta video.. Kalau tak, saman tetap berjalan.. Lain kali nak mengutuk pun guna otak..” tegasnya lagi

Melihat mesej perbualan yang dikongsikan di media sosial usahawan ini, Aliff boleh mengenakan bayaran saman sebanyak RM500 ribu sehingga RM1 juta berdasarkan maklumbalas dari peguamnya.

“Kalau saya nak saman dia secepat mungkin.. Berapa juta boleh saman dia??” – Aliff

“Fitnah ni. Ada maklumat dia? RM500K ke RM1 juta cukup..” peguam

Terdahulu, Alif Syukri telah dipanggil untuk hadir ke ibu pejabat Suruhanjaya Komunikasi dan Multimedia Malaysia untuk beri keterangan dan disiasat dibawah Seksyen 233 Akta Komunikasi dan Multimedia 1998.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Makin Pupus! Jom Rasai Pengalaman Bersama Tuntung Sungai, Tarikan Terbaru Di Sunway Lagoon

Sunway Lagoon memperkenalkan tarikan baharu iaitu ‘River Terrapin Conservation Awareness’ program kerjasama dengan PERHILITAN. Raya kali ini merupakan satu kepulangan sahabat Tuntung Sungai mereka ke Sunway Lagoon.

Matlamat program ‘River Terrapin Conservation Awareness’ ini adalah untuk memperkembangkan populasi liar haiwan ini, kerana ia disenaraikan sebagai salah satu ‘Spesis Terancam yang Kritikal’ dalam Akta Pemuliharaan Hidupan Liar Malaysia 2010.

Sunway Theme Parks dengan kerjasama Jabatan Perlindungan Hidupan Liar dan Taman Negara Semenanjung Malaysia (PERHILITAN) mempromosikan Matlamat Pembangunan Mampan (SDG) khususnya Matlamat 17 – Kerjasama untuk capai matlamat menghidupkan semula usaha kerjasama bagi pembangunan lestari. Spesis Tuntung Sungai ini boleh ditemui di Semenanjung Malaysia, Sumatera dan Selatan Thailand.

Sebanyak empat ekor Tuntung Sungai yang ditempatkan di rumah baharu mereka di taman Sunway Lagoon Wild Life. Aktiviti pemuliharaan ini bermula daripada pengumpulan telur, pengeraman, penjagaan selepas menetas dan pelepasan Tuntung muda ke habitat asal supaya ianya boleh dikawal selia dan dipantau rapi oleh pegawai PERHILITAN. Semua langkah ini bertujuan untuk memperluaskan populasi mereka. Aktiviti kesedaran pemuliharaan lain juga akan dianjurkan dengan kerjasama PERHILITAN pada masa akan dating.

Selain daripada Program Kesedaran Pemuliharaan Tuntung Sungai di Sunway Lagoon, rakan saudara mereka Sunway Lost World Of Tambun akan mengalu-alukan sepasang Kijang ke Sunway Lost World Petting Zoo pada Hari Raya ini. Ini adalah program pertukaran haiwan dengan rakan kongsi lama mereka, Zoo Melaka dengan kelulusan pihak PERHILITAN. Para tetamu akan dapat melihat mereka bermain-main dengan Kijang hanya di Sunway Lost World Of Tambun.

Tahun ini lebih bermakna kerana dapat menyambut Hari Raya Aidilfitri bersama-sama dengan orang tersayang dan bersatu semula bersama saudara yang dekat dan jauh. “Cahaya Aidilfitri” menjadi tema Raya Sunway Lagoon pada tahun ini agar kita dapat meraikannya dengan penuh gemilang. Sunway Lagoon mengalu-alukan semua tetamu untuk menyambut Hari Raya Aidilfitri di Sunway Lagoon dan Sunway Lost World Of Tambun dari 18 April 2022 hingga 2 Jun 2022.


Iqbal Zulkefli Sediakan RM100,000 Duit Raya Tapi Bersyarat?

Usahawan sensasi tanah air, Ahmad Iqbal Zulkefli baru ini membuka ruang kepada pengikutnya di media sosial untuk bertanya apa saja soalan kepadanya.

Menariknya dalam beberapa soalan yang ditanya kepada usahawan muda ini, dua daripada soalan yang dijawab oleh Iqbal mendapat tumpuan ramai. Usahawan tempatan ini mendedahkan dia tidak mahu lagi memberi pinjam wang kepada sesiapa.

Pengalaman lampau membuatkan Iqbal berasa serik dan tidak mahu melalui keadaan sebegitu lagi. kerana dalam ramai-ramai yang meminjam hanya tiga orang yang bayar semula wang yang diberi pinjam tersebut.

“Tuan sudi pinjamkan duit?” – tanya salah seorang pengikut

“Saya selalu bagi orang pinjam duit. Dalam 20 orang yang berhutang, cuma 3 orang yang bayar. Malah, saya pula yang dikatakan macam-macam bila minta hutang. Minta maaf, saya sudah serik.” jelasnya

Dalam pada itu, Iqbal juga mendapat mesej pertanyaan dari seorang pelajar yang ingin meminta duit raya kepadanya. Mendapat soalan seperti itu, Iqbal mendedahkan dia menyediakan RM100 ribu duit raya pada tahun ini dan sesiapa yang ingin mendapatkan duit raya darinya perlu berjumpa secara berdepan.

“Nak duit raya untuk pelajar macam saya” – soal pengikutnya

“Tahun ni saya dah sediakan RM100,000 untuk duit raya. Saya tidak kira usia, kalau rasa nak bagi, saya bagi je. Cuma kena jumpa depan-depan bukan DM atau transfer.”umumnya

Siapa nak duit raya kenalah jumpa Iqbal dulu!


Sambut Aidilfitri Tanpa Ragu Di Masjid & Surau Dengan Panduan SOP Raya JAKIM

Lagi beberapa hari umat Islam bakal menyambut hari raya dan pastinya apabila tiba satu syawal nanti ramai yang akan ke masjid dan surau bagi melakukan solat sunat Hari Raya Aidilfitri di kawasan masing-masing bukan?

Baru ini Murai menjengah ke media sosial Jabatan Kemajuan Islam Malaysia (JAKIM), di mana pihak JAKIM telah memuatnaik infografik prosedur operasi standard (SOP) dan etika bagi setiap jemaah di masjid dan juga surau.

Melihat infografik yang dikongsikan JAKIM ini, menunjukan semua aktiviti seperti melakukan takbir hari raya, menghadiri jamuan selepas solat di masjid atau surau dan menziarahi tanah perkuburan adalah dibenarkan dan tidak wajib memakai pelitup muka hanya digalakkan sahaja.

Manakala bagi yang mahu menunaikan solat sunat Hari Raya Aidilfitri sama ada di masjid ataupun surau, dengan jumlah kapasiti jemaah yang penuh maka orang ramai perlu memakai pelitup muka.

Patuhi SOP dan nikmati sambutan Hari Raya dengan girang-gembira!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Iklan Raya 2022 Pilihan Terbaik MURAI & Paling Tinggi Jumlah Tontonan Di Youtube

Seperti biasa menjelang beberapa hari lagi nak raya, banyak iklan raya dari pelbagai agensi dan syarikat terkemuka muncul menyajikan jalan cerita yang mampu menambat hati penonton. Rata-rata netizen cukup terhibur malah terkesan dengan mesej-mesej yang disampaikan melalui iklan yang dikeluarkan samaada di TV mahupun di media sosial. Ada yang betul-betul mencuit hati tak kurang juga menyentuh hati.

Jika tahun-tahun sebelum ini kami menghimpunkan koleksi iklan raya yang paling lucu dan menyentuh hati, namun tahun ini kami di Murai MY senaraikan yang paling tinggi tontonan di Youtube. Jom sama-sama kita lihat, iklan mana yang menjadi juara bagi tahun 2022.

Tahun ini, MR. DIY mempersembahkan iklan raya dengan sebuah filem pendek yang mengisahkan seorang anak yang merindukan ibunya yang lama tak berhubung.  Mampukah mereka kembali bahagia bersama. Iklan raya ini meraih lebih dari 3.1 Juta tontonan. Saksikan video di bawah.

Dengan meraih lebih 3.2 juta tontonan, iklan raya dari SAFI ini menduduki tempat ke 4 setakat ini. SAFI dengan slogan Raya Kau Hijau 2.0, mempersembahkan filem pendek mencuit hatiketika berkumpul bersama keluarga tercinta. Iklan raya daripada SAFI Malaysia ini dibintangi pelakon popular Amy Mastura, Aniq Suhair, Jaja Iliyes & Amyra Rosli.

Tempat ke-3 jatuh kepada iklan raya daripada RHB berjudul Sama, Bersama. Dengan jumlah tontonan melebihi 3.6 Juta, filem pendek ini mempunyai mesej yang begitu memberi pengajaran. Malah ia membuka mata ramai orang tentang orang pelarian di Malaysia dalam menyambut hari raya.

Melengkapkan kemeriahan tahun ini, ada kejutan dan sesuatu yang luar biasa dari Watsons. Dengan meraih jumlah tontonan sebanyak 5.6 juta,  Watsons melancarkan sebuah iklan raya yang menampilkan barisan artis terkenal Malaysia seperti Ayda Jebat dan Nabil Mahir. Jalan ceritanya mereka dalam perjalanan balik ke kampung di bulan pada tahun 2075. Agak-agaknya memang begini ke suasana beraya di kampung kalau di bulan ya? Terkejut juga tengok anggota polis pun guna hologram. Memang luar biasa lah!

Juara iklan raya tahun ini jatuh kepada Iklan Raya BoBoiBoy 2022 berjudul Kembali Aidilfitri. Sehingga artikel ini ditulis, iklan raya unik ini meraih lebih dari 5.7 juta tontonan. Filem pendek animasi ini mengisahkan  Tok Aba pulang ke rumah lamanya di Kota Hilir sambil ditemani oleh BoBoiBoy dan kawan-kawannya.

Banyak lagi iklan raya yang menarik boleh di tonton di laman Youtube, antaranya iklan raya daripada Tenaga Nasional Berhad, Petronas, Food Panda, dan banyak lagi. Jadi yang mana satu yang anda suka? Boleh kongsi kepada kami di ruangan komen.

Apa-apa pun di kesempatan ini kami di Murai MY mengucapkan Selamat Hari Raya, Maaf Zahir dan Batin kepada semua pembaca setia Murai. Selamat Hari Raya!


“Sangat Menyentuh Hati”- Drama Raya Aeril Zafrel Dan Wawa Zainal Dapat Pujian Netizen

Pelakon dan usahawan, Aeril Zafrel memuatnaik video drama raya berjudul Pulanglah di laman Facebook beliau semalam. Drama pendek lakonan Aeril bersama Wawa dan Hayla itu mendapat perhatian warga Facebook dengan jumlah tontonan sebanyak 567 ribu.

Meninjau diruangan  komen muatnaik tersebut, Murai dapati ramai pengguna media sosial berasa tersentuh dan sebak setelah menonton drama raya itu dan mendapati drama tersebut penuh dengan nilai serta mesej yang tersendiri.

“Aduh.. Sedih.. Meleleh air mata.. Betul-betul bagi motivasi dalam diri..”

“Allahuakbar… Drama pendek tapi mesej sungguh mendalam..”

“Alhamdulillah.. Sangat menyentuh hati lakonan anda sekeluarga. Hidup sederhana itu indah bersama keluarga tersayang yang memahami.”

“Cerita yang singkat, tapi padat.. Sedih..” komen mereka

Dalam pada itu ramai warga Facebook memuji lakonan Hayla, dengan mengatakan puteri kesayangan Aeril dan Wawa ini pandai berlakon dan bijak menjiwai watak yang di bawa.

“Memang berbakat lah Hayla. Natural je lakonan dia. Dialog pun tak ada lah macam baca seketul-seketul. Bab nangis tu memang acik kalah.”

“Pandainya Hayla berlakon.. Terbaik lah”

“Tak nak nangis tapi nangis juga.. Pandai Hayla berlakon.. Comel, cantik, bijak macam mama dan ayah.. Subhanallah..”

“Kecil-kecil dah pandai berlakon, berbakat besar Hayla ni..” komen mereka lagi

A post shared by Wawa Zainal ® (@w4w4_zainal)

Memang sebak habis tonton drama pendek Pulanglah ni, penuh mesej bermakna!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dato Aliff Memondan, DSV Drag Queen” – Netizen Persoalkan Lagu Raya Soalah Mengangkat Golongan LGBTQ Di Malaysia

Isu musik video dari Dato Aliff Syukri masih belum reda, sekarang ini netizen mula mempersoalkan mengenai musik video Raya yang baru sahaja dikeluarkan oleh Dato Seri Vida (DSV).

Seperti biasa, untuk Raya tahun 2022, DSV juga tidak terkecuali dalam terlibat sama dalam menghasilkan lagu yang bertemakan Raya.

Tahun ini DSV baru sahaja mengeluarkan musik video yang bertajuk Muah Muah Raya yang mana lirik ditulis oleh DSV sendiri dan komposer oleh Amy Ukays dan DSV.

Berkongsikan di halaman Instagram miliknya, DSV menyatakan musik video ini berkongsepkan Queens dan Vogue.

Ini jelas ditunjukkan oleh DSV apabila terdapat ramai golongan lelaki yang memakai pakaian wanita menari di dalam musik video tersebut.

Musik video ini telah mendapat perhatian dari golongan netizen dan ramai yang mempersoalkan mengenai penghasilan musik video ini seolah-olah mengangkat golongan lesbian, gay, bisexual, transgender, dan questioning (LGBTQ).

Meninjau diruang komen, ada yang menyukai dan ada juga pihak yang tidak setuju dengan penghasilan musik video seperti ini yang mana seolah-olah telah menenggelamkan ‘vibes’ raya itu sendiri.


“Orang Shopping Baju Raya, I Shopping Kereta Raya” – Ifa Raziah Belanja Video Kereta Baru Sempena Raya

Raya Aidilfitri bakal menjelang tiba tidak beberapa hari sahaja lagi. Seperti biasa, pasti ramai yang sedang mempersiapkan diri untuk menyambut perayaan ini yang disambut setahun sekali.

Dalam satu video di Tik Tok Ifa Raziah, dia berkongsikan kepada peminatnya mengenai aktivitinya menjelang raya iaitu ber’shopping’. Tapi pada kali ini aktiviti tersebut sedikit lain kerana dia tidak pergi ‘shopping’ untuk baju raya mahupun kasut raya.

Hari ini saya hendak shopping, baju raya tidak, kasut raya pun tidak, kuih raya pun tidak. Sebenarya saya nak shopping ini. Yes, Inilah kereta baru Hari Raya.

Ifa berkongsikan kepada peminat mengenai kereta yang dibelinya adalah kereta BMW M4 yang berwarna hijau iaitu Isle of Man Green.

Meninjau ke ruangan komen, rata-rata peminat mengucapkan tahniah kepada Ifa dan berbangga dengan pencapaikan Ifa Raziah.


“Sepatutnya Saya Ada Dalam Gambar Ini” – Norreen Perli Dato Vida Mengenai Musik Video Raya?

Musik video Muah Muah Raya yang dinyanyikan oleh Dato Seri Vida (DSV) telah hangat diperkatakan. Ramai netizen yang memberikan komen dan memberikan pandangan masing-masing mengenai musik video yang baru sahaja dikeluarkan itu.

Di halaman Instagram milik Norreen, dia memuat naik satu video yang ditujukan kepada DSV.

Dalam video tersebut dia seolah-olah bertanyakan kepada DSV kenapa dia tidak terlibat dalam dalam gambar yang dimuat naik oleh DSV bersama dengan penari-penari dalam musik video tersebut.

Tambahnya Norreen lagi, dia menyatakan bahawa dia merupakan manusia yang mempunyai ciri-ciri seperti dalam gambar tersebut.

Dia juga mengatakan bahawa dia juga kadang-kadang konfius dengan dirinya samada lelaki ataupun perempuan.

Video tersebut telah mendapat perhatian dari ramai netizen. Ramai yang terhibur dengan video yang dimuat naik oleh Norreen dan ada juga yang berpendapat sebenarnya Norreen mempunyai maksud tersirat dalam video tersebut.

Untuk makluman, musik video Muah Muah Raya baru sahaja dikeluarkan dan ramai yang terkejut dengan konsep yang dibawakan oleh DSV pada kali ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wah! Jom Intai 5 Selebriti Bollywood Ini Yang Menyambut Hari Raya Aidilfitri

Setiap tahun, bukan saja selebriti di Malaysia menjadi tumpuan peminat setiap kali tiba musim perayaan. Selebriti di Bollywood juga tidak kurangnya, sampaikan peminat sanggup berkumpul di hadapan rumah mereka!

Menurut IDN Times, berikut merupakan 5 selebriti Bollywood yang menyambut Hari Raya Aidilfitri.

Semua sedia maklum, Shah Rukh Khan merupakan selebriti yang akan menyamput perayaan Aidilfitri untuk setiap tahun.

Aidilfitri juga merupakan detik istimewa yang sentiasa ditunggu-tunggu oleh Shah Rukh Khan sejak kecil hingga kini.

Salman Khan juga tidak pernah terlepas daripada menyambut Aidilfitri bersama para peminat.

Setiap tahun, dia akan keluar diruang rumahnya untuk bersama peminat yang akan setia menanti di luar kediamannya di Bandra untuk melihat kelibat pelakon kegemaran mereka itu.

Menurut IDN Times, Katrina Kaif juga merupakan selebriti yang menyambut Hari Raya Aidilfitri.

Setiap kali menjelang raya, dia sering memuat naik pakaiannya yang cantik di media sosial sambil memberikan ucapan Aidilfitri di Instagram miliknya.

Setiap tahun, Aamir Khan akan memuat naik gambar di media sosial mengenai sambutan perayaan Aidilfitri bersama ahli keluarganya.

Dia seringkali memaparkan kemeriah sambutan tersebut untuk dikongsikan bersama peminatnya.

Model dan anak dara kepada pelakon Saif Ali Khan ini juga tidak ketinggalan untuk menyambut Aidilfitri bersama ibunya, Amrita.

Menurut IDN Times, dalam perkongsian di media sosial, Sara kelihatan gembira berbaju baru disamping keluarga yang tersayang.


Derma Barang Terpakai Buat Golongan Kurang Mampu Untuk Persediaan Cari Kerja

Carousell Malaysia dan Yellow House KL melancarkan kempen #SamaSamaSapot yang merupakan satu inisiatif, bagi memberi sumbangan dari segi pakaian kerja dan barangan gajet terpakai untuk individu yang terjejas akibat pandemik.

Platform jual beli popular ini berharap dengan kempen yang dilaksanakan, sedikit sebanyak dapat membantu golongan kurang mampu membuat persediaan bagi mencari peluang pekerjaan.

Dengan ada kempen ini, pengguna Carousell yang berminat untuk memberi sumbangan boleh menyediakan barangan kerja mengikut senarai kategori yang dinyatakan di akaun Carousell masing-masing berserta tanda pagar #SamaSamaSapot sebagai tajuk.

Kempen ini akan bermula pada 20 Mei ini nanti dan pihak Yellow House KL akan menghubungi penderma barangan terpilih untuk membuat temujanji bagi proses penghantaran.

Selain menyumbang barangan terpakai, penderma juga boleh memberi bantuan dari segi kewangan melalui aplikasi Carousell atau hubungi pihak Yellow House KL.

Bagi memberi sokongan tambahan, pihak Carousell dan Yellow House KL juga menyediakan bengkel bersama jurulatih profesional bagi membantu kumpulan mencari kerja membuat persediaan.

Antara kelas yang bakal diajar kepada peserta pencari kerja adalah menulis CV bagi memohon kerja, pemilihan pakaian yang sesuai untuk menghadiri temuduga dan juga cara menangani situasi di tempat kerja.

Apa pun bagi yang berminat untuk memberi sumbangan menerusi kempen #SamaSamaSapot, ikuti laman Carousell dan Yellow House KL.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bosan & Mengantuk? Ceriakan Perjalanan Balik Kampung Dengan Galaxy Buds2!

Waktu balik kampung adalah saat yang dinantikan bagi sesiapa sahaja yang ingin menyambut Hari Raya di kampung halaman masing-masing bukan?

Namun pastinya rasa bosan dan mengantuk akan menghantui sepanjang perjalanan pulang ke kampung, oleh itu ceriakan perjalanan balik kampung dengan Samsung Galaxy Buds2 yang menawarkan pengalaman audio yang gempak dan mantap.  mengikut citarasa dan pendengaran bunyi yang mantap.

Galaxy Buds2 dengan fungsi Active Noise Cancelling yang menapis bunyi luaran dan Dynamic Two-Way Speakers yang menawarkan enam jenis nada berbeza, membolehkan pengguna menikmati lagu tanpa henti sehingga 5 jam bagi sekali cas.

Siapa sangka buds kecil seperti ini miliki teknologi yang canggih di mana pengguna dapat akses secara terus lagu dari Spotify menerusi fungsi Spotify Tap.

Bukan itu saja, Galaxy Buds2 ini juga diinovasi dengan lebih baik menerusi fungsi Buds Controller yang membolehkan pengguna mengawal jenis audio pada satu sentuhan.

Samsung Galaxy Buds2 sememangnya gajet terbaik untuk kegunaan peribadi atau pun dijadikan hadiah buat insan tersayang sempena Hari Raya ini malah harga yang ditawarkan juga berpatutan sebanyak RM499.

Bagi yang ingin jadikan pengalaman membeli-belah raya lebih seronok, Samsung mengadakan kempen Impian Raya dengan tawaran hadiah eksklusif bernilai sehingga RM1,200,00 dan kempen ini akan berlangsung sehingga 15 Mei 2022.


Slot Panggung Syawal Bakal Tayang 3 Drama Raya Sepanjang Aidilfitri Di TV1

Radio Televisyen Malaysia (RTM) membawakan drama-drama terbaik bagi mengisi slot khas Panggung Syawal pada pukul 11.05 pagi di TV1 sepanjang tiga hari sambutan Hari Raya Aidilfitri.

RTM memilih tiga drama berkisarkan tentang kemasyarakatan dengan genre yang berbeza dan penuh mesej tersendiri kepada penonton pada Hari Raya nanti.

Pada satu syawal RTM akan menyiarkan drama berjudul Pak Su di kaca televisyen, drama bertemakan Syukuri Syawal ini mengajak penonton menyaksikan kisah tentang Pak Su yang meminta ibu bapanya mencarikan jodoh untuk dirinya.

Namun Pak Su meletakkan syarat dia hanya akan meminang gadis dengan hantaran berjumlah RM5000 saja. Berjayakah Pak Su menemui jodoh? Saksikan drama raya gandingan pelakon, utama Izzue Islam dan Risteena Munim pada hari raya pertama nanti.

Pada dua syawal pula, RTM menyiarkan drama komedi Ramona Bertanding Ketua Kampung, lakonan mantap Faradhiya yang mahu menjadi ketua kampung dan bersaing dengan calon lelaki lain di kampungnya.

Namun berjayakah Ramona merebut jawatan tersebut dan sekaligus menggalas tanggungjawab berat yang sering disanding kaum adam itu? Saksikan drama ini pada hari raya kedua.

Drama berjudul Afghan ini menampilkan gandingan hebat lakonan Namron dan Nafiz Muaz, di mana plot cerita memfokuskan kisah seorang pemuda buta bernama Afghan yang punya keistimewaan hijab terbuka dapat melihat kejadian berlaku pada masa depan.

Kisah menjadi lebih menarik bila mana Afghan yang dijaga seorang lelaki tempang kaki kanan bernama Bilal Soleh ini menyimpan rahsia yang tidak disangkakan. Apakah kesudahan kisah Afghan dan Bilal, saksikan drama penuh pada hari raya ketiga nanti.

Sekadar info, bagi yang tidak mahu ketinggalan menonton pelbagai drama menarik di RTM, muat turun aplikasi RTM mobile di Google Play dan App Store atau lihat secara terus di laman portal RTM.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sekejap Jer Beraya! Haqiem Rusli & Isteri Bakal Tinggalkan Negara?

Dalam diam-diam sebenarnya, penyanyi muda berbakat Haqiem Rusli telah pun merancang untuk bercuti bersama isterinya, Wan Anis Sofea Wan Zamzuri ke luar negara. Haqiem berkongsi hal ini kepada BH Online memberitahu bahawa dia dan isteri memilih destinasi ke Turki untuk berbulan madu.

Pemilik restoran steam boat, Santhai Village itu berkata dia dan isteri akan bercuti di Turki pada raya ketiga dan tempoh percutian selama 2 minggu. Katanya lagi, sepatutnya mereka berangkat ke Turki pada bulan Mac yang lalu namun terpaksa ditangguhkan kerana Sofea dijangkiti Covid-19.

“Kami juga mengambil kata putus untuk terbang ke Turki selama dua minggu. Sepatutnya kami ke Turki Mac lalu, tetapi Sofea dijangkiti COVID-19. Jadi, perancangan terpaksa ditunda. Selepas berkahwin, kami hanya sempat ke Port Dickson,” katanya kepada BH Online.

Walaubagaimanapun, Haqiem tetap meluangkan masa bersama keluarga pada 1 Syawal di kediaman keluarganya di Hulu Langat, Selangor. Menurut Haqiem, isterinya sendiri mahu merasakan suasana menyambut Syawal bersama keluarganya terlebih dahulu.

Sementara itu, Haqiem kini sedang merancang menghasilkan single baharu  berjudul Aku Hati Perasaan yang akan dilancarkan selepas Aidilfitri ini.


“Mana Ada Cium Bibir, Anatomi Badan Pun Tak Tahu Ke?”- Netizen Pertahankan Foto Kontroversi Kevin Zahri & Anak Lelaki

Begitu tajam mata netizen ya! Ketika umat Islam sedang menyambut hari raya dan berkongsi gambar keluarga di media sosial, netizen tetap mencari isu untuk dikecam. Terbaru, perunding kesihatan terkenal, Kevin Zahri menerima kecaman netizen apabila berkongsi beberapa keping foto termasuk menyaksikan dirinya mencium anak lelakinya di bahagian bibir pada hari raya Aidilfitri.

Foto yang dimuat naik dalam laman Facebook rasminya menyebabkan ramai netizen berdebat. Ada yang menegur Kevin kerana tidak bersesuaian dengan norma dan masyarakat Islam negara ini, malah ada yang pertahankannya.

Salah seorang pengikutnya meninggalkan komen berkata, Kevin tidaklah mencium mulut tetapi hanya memberi kucupan mesra pada atas bibir.

“Adoi, kata mata tajam sangat. Tengok la betul². Mana ada dia cium bibir ke bibir. Kan atas bibir tu. Bawah hidung.  Anatomi badan pun tak kenal ke? Yang dilarang cium bibir bertemu bibir. Tu bibir Kevin ada sentuh bibir anak dia ke? Makcik² mak² menakan pun kalau cium pipi pun memang akan lajak ke bahagian bawah hidung/atas bibir tu. What’s wrong with you people.”- tulis salah seorang netizen yang meninggalkan komen.

Tambahnya lagi, netizen memang gemar menyebarkan fitnah sedangkan Kevin tidak menyentuh bibir anak lelakinya.

“Betul lah, anatomi manusia, bibir dengan kulit muka pun tak tau beza. Netizen yang semai fitnah, benda tak ada diada-adakan. Dah memang dia tak cium bibir anak dia, tak salah pun nak post gambar.”- tambahnya lagi

Sehingga artikel ini ditulis, Kevin yang dikenali dengan jenama Cikgu Fitness Malaysia tidak memberi sebarang reaksi dengan komen netizen.  Walaubagaimanapun, ramai yang memuji  gambar bahagia Kevin menyambut lebaran bersama keluarganya termasuk anak lelakinya, Rafael Zahri.


‘Semoga Berjodoh’- Peminat Teruja Lihat Video Yasmin Hani & Alif Hadi Pakai Baju Raya Sedondon

Semakin hari, semakin ‘bersemut’ melihat pasangan selebriti Yasmin Hani dan Alif Hadi yang dikatakan kini sedang bercinta. Sebelum ini Yasmin sendiri pernah mengaku kepada Kosmo, bahawa hubungan antara dia dengan Alif kini dalam fasa mengenali hati budi masing-masing sebelum beralih untuk ke peringkat yang lebih serius.

Bukti hubungan serius mereka berdua menjadi lebih kuat selepas pasangan ini berkongsi sebuah video di Instagram (IG) masing-masing. Dalam video reels tersebut menunjukkan pasangan memakai baju raya sedondon warna ungu gelap bersama kedua-dua anak Yasmin. Di dilihat ruangan kapsyen, ternyata menunjukkan mereka berdua menyambut hari raya ke-3 bersama di Melaka.

A post shared by Yasmin Hani Richardson 雅诗敏 (@yasminhani)

Di IG Stories, kedua-dua mereka dilihat seronok menyambut hari raya bersama-sama tahun ini.

Video tersebut mendapat pujian dari pengikutnya termasuk rakan selebriti. Menurut tinjauan kami, Penerbit filem terkenal Datuk Ayu Puteh juga meninggalkan komen dan mendoakan pasangan ini berjodoh,

Sebelum ini Yasmin, 42, dilihat keluar berbuka puasa dengan Alif 33, bersama dua anaknya. Menerusi foto itu, jelas kelihatan kemesraan Alif melayan kerenah anak-anak Yasmin. Sekadar info, Yasmi pernah berkahwin dengan pemuzik, Sha’arin Mohamed Razali pada 2011 dan bercerai pada Disember tahun lalu.

Hasil perkahwinan mereka dikurniakan dua cahaya mata, Noah Ismail Wong, 9, dan Eissa Elzander Wong, 6.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ko Apahal, Bini Aku Kot”- Fazley Yaakob Nasihati Netizen Supaya Berhenti Cari Kesilapan Orang

Apalah nasib bila bergelar seorang selebriti yang sering menjadi tumpuan netizen untuk mencari kesilapan.  Itulah yang terjadi kepada penyanyi dan usahawan, Datuk Fazley Yaakob yang menerima komen sinis dari pengikutnya. Perkara ini didedahkan oleh Fazley menerusi perkongsian di Instagram dengan memperlihatkan ‘screenshot’ komen yang tidak beradab. Individu ini tanpa segan silu  menegur isteri Fazley yang lebih mesra dipanggil ‘Adik Sayang’ tidak sesuai memakai tindik di hidung.

A post shared by Dato' Fazley Yaakob (@fazleyyaakob)

Tidak berdiam diri, Fazley membalas komen sinis itu dan menegur individu tersebut supaya tidak menyibuk hal orang lain.

“Suka hati dia lah, kau apa hal? Bini aku kot?, dah pergi jauh-jauh, jangan sibuk hal orang dekat sini”- balasnya.

Sementara itu, di ruangan kapsyen, Fazley meluahkan rasa kurang senangnya terhadap golongan-golongan sedemikian yang gemar mencari kesilapan orang lain terutamanya selebriti.

“Kadang2 tak faham jenis manusia yang merasakan mereka ada hak untuk memberi komen sinis sebegini. Dont worry, saya tetap maafkan. Cuma, kali ni saya cuba membalas dengan cara kasar dan kurang adab pulak. Nak tengok apa reaksi empunya diri.

Selalunya saya delete dan block terus. Tapi kali ni saya bagi peluang orang lain baca juga.

Bukan saya sahaja, tapi ramai di kalangan rakan2 selebriti yang terkena komen2; Pakailah tudung, tutuplah leher, jangan peluk pasangan, jangan senyum macam tu, awak islam ke, Eh mengandung terus lepas baru nikah, kenapa pegang anak macam tu, pakailah baju longgar sikit, makan pakai chopstik haram, dan ada juga saya ternampak komen, awak gemuk sangat dah sekarang?!

Hahaha, hebat betul orang2 yang komen ni. Seolah2 mereka manusia paling sempurna dan selebriti penuh dengan kesilapan yang langsung tak boleh dimaafkan.

Fazley juga menyarankan rakan-rakan selebriti yang turut mendapat nasib yang sama supaya hapus dan sekat komen sebegini. Fazley beranggapan golongan ini sebenarnya dahagakan kasih sayang dan memerlukan perhatian.

Buat mereka yang terkena komen2 begini, terus delete dan block.. tak luak pun. Kalau share je terus macam saya share ni pun lagi bagus. Supaya mereka ini mendapat kasih sayang dan perhatian yang sangat mereka dahagakan.”- tulisnya di Instagram.


“Tak Payah Menunggang Agama!”- Dr Rafidah Tegur Mawi?

Kenyataan yang dimuat naik oleh Pakar Perunding Perubatan dan Pakar Nefrologi Hospital Putrajaya, Dr Rafidah Abdullah telah menarik perhatian warganet di laman twitter. Rafidah berkongsi sebuah iklan produk minuman kesihatan yang membantu mengurangkan masalah buah pinggang, kencing manis, darah tinggi dan kolesterol.

Iklan itu turut memaparkan penyanyi dan pelakon Mawi atau nama sebenarnya Asmawi bin Ani menjadi duta produk.Mawi turut diihat mempromosikan produk tersebut dan mendakwa keluarganya telah mencuba dan sudah merasai perubahan.

Bagaimanapun, Dr. Rafidah membidas penjelasan yang dibuat penyanyi berkenaan dan meminta agar semua selebriti perlu memahami panduan dalam pengiklanan produk kesihatan terlebih dahulu.

“Salam Mawi, Kenapa perlu menipu pesakit-pesakit kronik saya? Perbuatan ini sudah salah dari segi akta Iklan dan Ubat 1956. Tak payah nak cerita tentang kenyataan yg menipu dan menunggang agama!”- tulisnya di laman twitter.

Sementara itu, Rafidah turut menasihati golongan selebriti supaya beretika dan membaca panduan yang dikeluarkan oleh Kementerian Kesihatan Malaysia (KKM) sebelum mengeluarkan kenyataan dalam mempromosikan produk kesihatan.

“Adakah semua artis / selebriti tidak beretika? Kan ada panduan utk selebriti yg KKM keluarkan. Sila lah baca betul-betul . Cukup-cukup menipu orang-orang tua.
Enough is enough.”

Terdahulu, sebuah video memaparkan Mawi menceritakan pengalaman keluarganya sendiri yang juga merupakan pengamal jus minuman tersebut dan berjaya kembali sihat dari pelbagai penyakit dalaman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Eksploitasi Agama Dalam Perniagaan, Fynn Jamal & Ahmad Fedtri Beri Pandangan ‘Padu’

Penggunaan agama dalam kempen pemasaran semakin meningkat terutamanya menerusi saluran digital seperti jaringan media sosial, dengan harapan ia dapat mewujudkan daya tarikan terhadap pengguna terutamanya yang beragama Islam. Walau bagaimanapun, dalam sebuah masyarakat majmuk seperti di Malaysia, agama merupakan topik yang sensitif dan berisiko untuk sesuatu jenama sekaligus mampu menarik perhatian negatif yang tinggi.

Bagi mengupas topik ini dengan lebih lanjut dan mengkaji secara terperinci mengenai isu yang dibangkitkan, Forum Kandungan Komunikasi dan Multimedia Malaysia (Forum Kandungan) bersama Universiti Sains Islam Malaysia (USIM) telah menganjurkan Forum Meja Bulat bertajuk: “Eksploitasi Agama dalam Perniagaan: Setakat mana elemen keagamaan boleh digunakan dalam pemasaran?”.

Forum tersebut diketuai oleh barisan panelis terhormat yang terdiri daripada pemain utama industri dan pemimpin pendapat termasuk Ustaz Mohd Amri Abdullah, pakar industri halal nasional dan hos MyHalal TV1; Ahmad Fedtri Yahya, produser kanan dan penyampai TV3; Hajah Nik Hasnah Ismail, penyampai and pengurus hubungan strategik di radio IKIM; Wan Syahrul Amry, pengurus kandungan di ZAYAN ASTRO Radio; Dr Mazlina Abu Bakar dari Briged Bakti Malaysia dan usahawan, Fynn Jamal.

Sejak dahulu lagi, terdapat pegeksploitasian dalam penggunaan agama melalui pelbagai cara, antaranya untuk mempromosikan makanan sunnah, telur halal dan selipar “mesra-muslim” antara lainnya. Selain produk, agama juga digunakan untuk mempromosikan pelbagai perkhidmatan.

Bercerita dari sudut perspektif seorang usahawan, Fynn Jamal percaya bahawa agama tidak seharusnya disalahgunakan bagi mengiklankan sesuatu produk.

“Sekiranya produk itu bagus, maka, ia akan terbukti secara harfiahnya. Kita tak boleh menggunakan agama semata-mata untuk mendapatkan lebih banyak tarikan dan penjualan,” katanya.

Ahmad Fedtri berkata agama memainkan peranan besar dalam kepercayaan pengguna, terutamanya apabila ia datang dari perspektif budaya. Beliau memetik insiden tertentu membabitkan jenama coklat yang didakwa telah dihasilkan dengan menggunakan DNA khinzir. Tuduhan palsu tersebut mendatangkan fitnah kepada jenamanya dan mencetuskan panik di kalangan pengguna beragama Islam.

Bagi menangkis tuduhan palsu dan mencipta semula imejnya, syarikat itu menggunakan khidmat ikon Melayu untuk menghapuskan sebarang salah tanggapan dan menunjukkan bahawa produk itu sememangnya selamat untuk dimakan oleh orang Islam.

Sekiranya ingin menonton Forum Meja Bulat, layari laman Facebook Forum Kandungan. Untuk maklumat lanjut mengenai Forum Kandungan atau Kod Kandungan, layari www.contentforum.my.


Bagi Duit Raya Kepada Kenalan Anda Dengan e-Dompet ShopeePay, Boleh Menang Wang Tunai Sehingga RM100K

Zaman sekarang, penggunaan e-Wallet atau e-Dompet semakin meluas dan banyak aplikasi yang menyediakan perkhidmatan ini. Namun tak semua yang memberikan ganjaran hebat serta pulangan yang lumayan. Selain membeli-belah dengan menggunakan e-Dompet, kita juga boleh membuat transaksi wang kepada orang lain, malah lebih banyak ganjaran yang bakal anda terima.

e-Dompet ShopeePay boleh merupakan pilihan tepat untuk anda. Dengan e-Dompet ShopeePay, bukan sahaja boleh bayar bil, anda juga boleh membuat pindahan wang. Ini adalah satu lagi alternatif hebat yang boleh anda gunakan untuk memberi hadiah e-tunai kepada orang yang anda sayangi (terutamanya jika mereka seorang  kaki shopping).

Apa lagi, musim Raya ni, apa kata anda bagi duit Raya kepada keluarga dan sanak-saudara dengan ShopeePay, nanti lebih banyak ‘Free Shipping Voucher’ anda akan dapat. Mudah sahaja, anda hanya perlu lakukan pemindahan melalui e-dompet ShopeePay dan dapatkan ‘Free Shipping Vouchers’ !

Sehingga 3X ‘Free Shipping Vouchers’ sebulan dengan hanya membuat pemindahan melalui e-dompet ShopeePay.

Cakap pasal raya, terdapat juga kempen dari 6 hingga 31 Mei 2022, sebarang jumlah yang anda pindahkan boleh memenangi hadiah wang tunai mingguan bernilai sehingga RM100,000 dan jika anda transfer 5 kali, anda boleh memperoleh ‘Free Shipping Vouchers’.

Jika anda tidak tahu cara memindahkan dana, berikut ialah panduan ringkas:

Begitu juga, jika anda ingin menerima dana daripada orang lain, hanya ketik pada ‘Permintaan’. Kod QR akan dipaparkan untuk diimbas oleh pengirim supaya mereka boleh memindahkan jumlah yang mereka inginkan.

Bagi mereka yang tidak mempunyai Shopee pada telefon mereka, anda boleh memuat turun aplikasi dari Google Play Store, Apple App Store dan Huawei AppGallery.
Bagi pengguna baru untuk membuat pindahan wang di ShopeePay, pindahkan sebarang jumlah & dapatkan sehingga RM5 kredit ShopeePay. Terhad kepada 500 pengguna pertama setiap hari.

Anda juga boleh melawati laman sesawang Shopee dengan klik di sini untuk mendapatkan butiran lanjut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seksi Menggoda! Bella Hadid Kembali Pamer Foto Panas di Instagram

Bella Hadid meninggalkan sedikit imaginasi dalam satu  beberapa gambar nakal yang dia di muatnaik ke Instagramnya pada hari Rabu lepas. Wanita berusia 25 tahun itu memakai gaun kelabu dengan fabrik nipis di bahagian tepi dan depan skirtnya.

Supermodel terkenal ini mempamerkan persalinan dari jenama Jean Paul Gaultier dengan kapsyen, “Oh ya, ini tahun 2004 @jeanpaulgaultier.”

Gaun berwarna kelabu dengan fabrik nipis itu disarungkan ke seluruh badan Bella menggunakan  dawai hitam pada bahunya, dan klip kecil yang menutupi sebahagian punggung, belakang dan payudaranya.

Berpaling dari kamera mendedahkan punggungnya yang tegap, dan juga membiarkan seluruh bahagian kanan bahagian bawahnya terbuka sepenuhnya oleh gaun itu.

Dalam posting berasingan, Bella berkongsi foto kepada pengikut di bahagian sisi lain pakaian itu, yang menampilkan dawai berbentuk lingkaran yang ditenun dengan bulu kelabu dan putih.

Gaun kelabu Bella hanyalah salah satu daripada banyak penampilan yang menarik perhatian peminatnya sejak akhir-akhir ini. Pada hari Isnin yang lepas, supermodel itu memakai pakaian dalam renda hitam yang memukau untuk menghadiri majlis selepas pesta Met Gala.

Supermodel itu mendapat perhatian selepas menukar korset hitam Burberry-nya dengan gaun renda nipis yang mendedahkan sepenuhnya bahagian atas badannya. Dia menambah tarikan pada penampilan terbaharunya dengan sepasang stokin  hitam, manakala tumit bertali untuk nampak lebih anggun.


Siapa Sangka, Rupanya Busana Alicia Keys Ke Met Gala 2022 ‘Ciplak’ Idea Pereka Malaysia

Met Gala mungkin merupakan acara paling berprestij dalam industri fesyen dan namun pada tahun ini siapa sangka telah muncul isu ciplak idea pereka lain. Lebih mengejutkan, idea yang diciplak oleh pereka dari Malaysia.

Jenama terkemuka dunia Ralph Lauren telah dituduh menciplak gaun oleh pereka Malaysia, Datuk Zang Toi. Berdasarkan laporan oleh New York Post, gaun diciplak yang dimaksudkan itu dipakai oleh penyanyi Alicia Keys ke Met Gala 2022 baru-baru ini di New York City. Gaun yang direka oleh Ralph Lauren, menyerupai rekaan latar langit New York hitam putih Toi daripada koleksi Spring 2009 miliknya.

“Gaun saya diilhamkan dari rumah angkat saya, New York City,”

“Saya datang ke sini 41 tahun lalu dengan $300 (RM1,312.50) untuk belajar di Parsons School of Design dan saya mahu menunjukkan rasa cinta dan penghargaan saya untuk bandar yang menemani saya – dan membenarkan saya mencapai Impian di Amerika,” kongsi Toi.

Walaupun busana dari Toi adalah daripada koleksi Spring 2009, ia kemudiannya dipakai oleh model Malaysia, Ling Tan, pada Anugerah Fesyen CFDA 2010 dan ia dipamerkan semula pada 2020.

“Saya memutuskan untuk mengeluarkan busana langit New York yang ikonik, keindahan abadi tidak pernah ketinggalan zaman – untuk memberi penghormatan kepada bandar kegemaran saya pada pertunjukan fesyen ‘New York, New York’ pada tahun 2020″- tambah Toi.

Dia juga menggunakan laman Twitternya untuk menyebut Ralph Lauren mengenai persamaan gaun mereka.

“Ironinya, saya membuka ‘F2020 Runway Show’ saya dengan ‘Empire State of Mind’ Alicia Key yang hebat. Pasukan Ralph Lauren memberi perhatian yang sangat, sangat teliti,” tulisnya.

Walaubagaimanapun, sehingga artikel ini ditulis Ralph Lauren masih belum mengulas mengenai perkara itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Telibat Dalam Pemerdagangan Manusia, Iqbal Zulkefli Merayu Kepada Netizen

Buat jahat kena kecam, buat baik pun sama juga, itulah yang terjadi kepada usahawan kontroversi bergelar penyanyi Iqbal Zulkefli setelah mengambil seorang anak angkat lelaki baru-baru ini. Iqbal atau nama lengkapnya Ahmad Iqbal Zulkefli, 28, meluahkan rasa sedihnya terhadap segelintir manusia yang menuduh dirinya bukan-bukan selepas mengambil anak angkat.

Di Instagram peribadinya, Iqbal berkongsi sebuah komen dari seorang netizen yang menuduh dirinya melakukan pemerdagangan manusia.

“Sekarang ni mudah sangat ambil anak angkat. Dah macam pemerdagangan manusia secara halal pula”- tulis komen dari Alang Gigih

Tidak berdiam diri, Iqbal membalas komen tidak beradab yang dilemparkan dan dia akui sangat berkecil hati.

“Jarang saya ambil hati tetapi kali saya berkecil hati baca komen ada yang mengatakan ini sebuah pemerdagangan manusia.”- tulis Iqbal di IG Storiesnya

Dalam posting yang berbeza di IG Storiesnya, Iqbal menasihati netizen supaya berhenti mengeluarkan perkataan yang tidak baik kepada anak angkatnya.

“Untuk netizen, katalah, hinalah apa sahaja terhadap saya, saya tidak kisah. Tetapi jangan sesekali keluarkan perkataan tidak baik terhadap anak saya. Itu amat menyakitkan hati saya”- tulisnya lagi.

Setakat ini, Iqbal belum lagi menceritakan proses pengambilan dan kisah di sebalik penyerahan bayi tersebut daripada ibu kandungnya. Namun menurut tinjauan kami di instagram peserta Big Stage ini, dia sering berkongsi momen manis bersama anak angkatnya itu.


‘Masa Tu Saya Sedih Sangat’- Zarina Zainuddin Akui Selalu Sakitkan Hati Ibu

Setiap orang ada kisah hidup masing-masing, tak kira sama ada manis atau pahit ia tetap menjadi panduan untuk kita teruskan kehidupan.

Begitu juga pengalaman kita membesar. Mungkin ada di antara kita yang bukan dibesarkan oleh ibu bapa kandung tetapi keluarga angkat ataupun saudara-mara.

Sama seperti dengan pelakon dan usahawan Zarina Zainuddin yang dibesarkan oleh datuk dan neneknya sejak zaman remaja lagi. Hal ini telah membuatkan Zarina merasa marah dan kecil hati dengan ibu kandungnya kerana menyangka tidak mahu menjaganya.

“Saya semenjak remaja hingga lah saya berumahtangga, bila raya saya mesti beraya dengan dato dan nenek saya di kampung dulu. Raya ke dua ke 3 baru saya beraya rumah mak saya. Kalau saya datang rumah mak pun jarang saya tidur rumah mak saya mesti balik kampung semula. Ini semua gara gara saya kecil dulu di besarkan oleh nenek datuk saya jadi kasih sayang tu dah sebati untuk mereka.

Saya beli apa-apa pun semua keutamaan untuk atok nenek saya sampai mak saya makan hati. Saya tahu saya salah tapi saya tak boleh buat apa. Saya rasa kecik hati dengan mak saya kenapa masa kecik mak tak jaga saya hinggalah saya berkahwin dan melahirkan anak yang pertama azil dan azal barulah saya mula terima mak saya dengan hati yang ikhlas”- tulisnya di Instagram.

Zarina juga berkongsi kisah silam bagaimana hidupnya bersama ibu begitu sukar sehinggakan rumah sewa dua bulan tidak bayar. Pada ketika itu, ibunya terpaksa bersembunyi demi mengelak dari orang mengutip hutang.

“Pernah satu ketika sewaktu saya datang ke rumah mak tengah-tengah borak tetiba ada cina datang kutip sewa rumah mak saya nyorok suruh cakap dia tiada. Saya tanya kenapa, dia cakap rumah dah dua bulan tak bayar sewa. Masa tu saya sedih sangat. Ya Allah jika satu hari ada rezeki aku nak belikan mak aku rumah supaya tiada orang halau mak, tiada orang ganggu emosi mak.”

Walaibagaimanapun, Zarina kini bersyukur dia masih sempat untuk mengubah perasaan bersangka tidak baik  terhadap ibunya. Kini, dengan hasil titik peluhnya, dia berjaya membeli sebuah rumah sendiri atas nama ibu kandungnya.

Meraikan syawal tahun ini, Zarina bersukur dapat beraya bersama ibunya buat kali pertama dalam sejarah. Kami di Murai MY mendoakan hubungan Zarina dan ibunya akan terus berkekalan dan kepada kita yang masih mempunyai ibu, hargailah mereka sebaiknya.

A post shared by Zarina Zainuddin (@zarinazainuddin_)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bergaya Ringkas! Tak Sangka, Rupanya Baju Yuna Pinjam Dari Penyanyi Terkenal Indonesia

Syawal tahun ini disambut dengan meriah apabila adik beradik dan saudara mara dapat berkumpul bersama bagi merasai kemeriahan Aidilfitri.

Tidak ketinggalan Yuna yang berada di Los Angeles juga turut pulang ke tanah air untuk menyambut Syawal bersama.

Meninjau di laman Instagram, Yuna ada berkongsikan kepada peminat gambarnya bersama suami berbuka puasa pada hari terakhir di KLCC dan juga turut mengucapkan Selamat Hari Raya kepada peminatnya.

Ini jelas menunjukkan bahawa Yuna telah pulang ke Malaysia terlebih dahulu sebelum Syawal.

Yuna juga ada berkongsikan gambar Raya bersama suami di Kuala Kangsar, Perak. Dalam gambar tersebut, Yuna kelihatan anggun memakai busana berwarna merah jambu bersama suami.

Dalam kapsyen gambar tersebut, dia menyatakan bahawa baju yang dipakainya itu adalah baju pinjaman dari Bunga Citra Lestari.

Perkembangan terkini, Yuna telah baru sahaja mengeluarkan tiga lagu baharu dari albumnya. Untuk peminat-peminat Yuna, anda boleh dengarkan lagu terbaru Yuna di platfom musik Spotify, Apple Music, deezer dan pelbagai lagi.


“Ubah Macam Megan Fox Pun Ibu OK” – Ernie Zakri Masih Konfius Melihat Perubahan Muka Anak

Ramai yang begitu teruja dengan kelahiran anak dari pasangan romantis Ernie Zakri dan juga Syamel. Sudah pasti anak yang diberi nama Nur Khawla Soleha ini menjadi pelengkap dalam rumah tangga pasangan ini.

Tidak lengkap sekiranya pasangan artis tidak berkongsikan foto bersama keluarga di hari Raya. Meninjau di Instagram milik Ernie Zakri, dia ada berkongsikan foto keluarga bersama Syamel dan anaknya, Khawla.

Tulisnya, tahun ini merupakan Raya pertama buat Khawla dan suaminya sebagai seorang ayah.

Raya pertama buat Khawla dan Daddy Ibu. Selamat hari raya, mohon maaf zahir dan batin

Di Instagram Story Ernie, dia ada berkongsikan kepada peminat mengenai dirinya yang masih termenung melihat muka Khawla samada mengikut mukanya ataupun muka Syamel.

Baginya, dia tidak kisah perkara tersebut meskipun muka anaknya berubah seperti Megan Fox dan asalkan anaknya itu sihat, tenang dan baik hati.

Tambahnya lagi, perkembangan terbaru Khawla adalah dia sudah pandai berborak, mengeluarkan suara yang kuat dan suka ketawa.

Ernie sempat berseloroh dengan menyatakan anaknya mempunyai ‘projection’ suara yang jelas dan Ernie mahu mengajar anaknya menangis menggunakan ‘head voice’ supaya suara anaknya tidak serak.


Kenali Raden Topo Wresniwiro Pelakon Keturunan Indonesia Dalam ‘Doctor Strange 2’

Filem terbaru Marvel Doctor Strange in the Multiverse of Madness telah mula ditayangkan. Di sebalik keterujaan tayangan filem tersebut, ternyata ada individu yang bernama Raden Topo Wresniwiro, pelakon berketurunan Indonesia.

Raden Topo muncul dalam Doctor Strange 2 memainkan watak Master Hamir. Master Hamir ialah ahli sihir baik yang menjadi pembantu Orang Purba. Master Hamir juga seorang guru di Taj Chamber dan membantu melatih ahli sihir baharu.

Menurut Insertlive, Raden Topo Wresniwiro dilahirkan di Semarang, Jawa Tengah. Sejak kecil, Raden Topo berpindah dan dibesarkan di London, England. Bagaimanapun, beliau juga pernah menetap di Yogyakarta dan Jakarta.

Selain siri filem Doctor Strange, Raden Topo juga pernah membintangi filem 47 Ronin, Star Wars: The Force Awakens dan Maleficient: Mistress of Evil.

Selain bergelar pelakon, Raden Topo juga bertugas sebagai guru di sebuah sekolah dan universiti. Beliau pernah berkhidmat sebagai guru selama 19 tahun.

Raden Topo mempunyai ijazah Strata 3 tetapi tidak diketahui apakah jurusan pendidikannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis Pertama Tiktok, Fatia Kembali Dengan Single Baharu!

TikTok, platform utama untuk video pendek mudah alih, bersama artis globalnya yang pertama, Fatia, sekali lagi melakarkan kejayaan dalam industri muzik dengan pelancaran lagu kedua beliau berjudul Bebas Jadi Diriku.

Rentetan kejayaan single sulungnya, My World Too, yang dilancarkan pada November 2021, lagu terbaharu beliau ini turut menyeru orang ramai untuk mencari keberanian membebaskan diri daripada pandangan masyarakat, menjadi diri sendiri dan mengukir perjalanan hidup masing-masing.

Mengulas mengenai lirik lagu, beliau menambah, “Bebas Jadi Diriku mengangkat mesej mengenai sikap sesetengah masyarakat di sekeliling kita yang berpura-pura menghulurkan sokongan dan galakan namun hakikatnya mereka iri hati terhadap kejayaan orang lain.”

Tambahnya lagi, “ia penting untuk kita mengenali diri sendiri dan berpendirian teguh kerana tiada yang mustahil dalam hidup ini. Saya menujukan lagu ini khas buat generasi saya dan juga sebagai peringatan yang kita mampu menggapai apa sahaja. Oleh itu, jujurlah pada diri sendiri dan jadilah orang yang kita inginkan kerana takdir itu merupakan satu pilihan.”

Bebas Jadi Diriku adalah karya pertama Fatia dalam Bahasa Malaysia. Ditulis oleh Shah Shamshiri dan digubah oleh komposer lagu terkenal Malaysia, Aubrey Suwito, yang juga telah menulis karya klasik Malaysia seperti Gemilang serta Layarlah Kembali, lagu ini kini boleh didengar di semua platform penstriman digital.

Muat turun atau layari aplikasi TikTok sekarang untuk mengenali Fatia dan mendengar lagu Bebas Jadi Diriku. TikTok tersedia secara percuma di iOS dan Android melalui Apple Store, Google Play Store serta Huawei AppGallery.


“Sesetengah Orang Hanya Sombong Tetapi Bodoh” – Ini Komen Padu Sharnaaz Ahmad Pada Status Michael Ang

Terbaru, Michael Ang ada memuat naik satu status mengenai isu memerli ataupun ‘menganjing’ yang terjadi terhadap orang yang disekelilingnya.

Menurut perkongsian di Instagram milik Michael Ang, dia menyatakan bahawa ada individu yang mengadu kepadanya mengenai diri individu tersebut yang diperli dan tidak tahan akan perkara tersebut.

Bagi Michael Ang, individu tersebut yang selalu memerli orang lain perlu sedar diri bahawa jika tidak suka orang berbuat padanya, individu tersebut juga jangan melakukan kepada orang lain.

Tambah Michael Ang, sebelum memerli orang lain, individu tersebut perlu lebih baik daripada individu yang diperli.

Dia juga menyatakan perkongsian tersebut bukanlah bertujuan untuk ditujukan kepada sesiapa, tetapi hanyalah berdasarkan pemerhatian dan nasihat daripadanya sahaja.

Status yang dimuat naik oleh Michael Ang tersebut telah mendapat perhatian daripada pelakon Sharnaaz Ahmad.

Selain meminta Michael Ang untuk bersabar, dia juga menyatakan bahawa ada sesetengah manusia yang hanya sombong, tetapi bodoh. Komen tersebut telah di ‘like’ oleh netizen seolah-olah bersetuju dengan pendapat Sharnaaz.


Zul Ariffin Kongsi Gambar Berjoging, Ini Yang Netizen Perasan Pada Gambar Tersebut

Terbaru, pelakon kacak dan sasa Zul Ariffin ada berkongsikan gambarnya melakukan aktiviti joging di Richmord Park, London kepada peminat. Gambar tersebut telah menjadi bualan netizen dan berjaya menarik perhatian ramai orang.

Meninjau di Instagram milik Zul Ariffin, dia kini sedang berada di kota London. Dia yang baru sahaja pulang dari Udine, Italy nampaknya telah meneruskan percutian di London untuk beberapa hari.

Di Instagram milik Zul Ariffin, dia berkongsikan kepada peminat mengenai aktivitinya di London dan kelihatan dia sedang bersiar-siar di sana.

Pasti sudah menjadi lumrah baginya, melakukan aktiviti senaman tidak lari dari hidup Zul Ariffin. Antara yang menjadi perhatian netizen adalah gambar ketika Zul Ariffin tengah berjoging di sekitar Richmord Park, London.

Gambar tersebut telah menjadi bualan netizen apabila seluar jogging yang dipakainya menampakkan bentuk peha Zul Ariffin.

Ramai yang teruja dengan gambar tersebut sehinggakan ada bertanya samada peha ataupun ekzos. Ada juga netizen yang terinspirasi dengan usaha Zul Ariffin menjaga kesihatannya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Longgarkan Sedikit Pakaian, Kesian Dekat Abang Dan Adik Tahfiz” – Netizen Tegur Cara Berpakaian Janna Nick

Sebelum ini, pelakon dan penyanyi popular, Janna Nick ada berkongsikan kepada peminat mengenai perancangannya untuk membina sebuah pusat tahfiz di di Kampung Bukit Kechil, Simpor, Kedah.

Menurut perkongsian di Harian Metro, Janna memilih lokasi di Kampung Bukit Kechil kerana di situ merupakan tempat dia membesar selain memberi kepercayaan penuh kepada AJK masjid yang sememangnya ahli keluarga sendiri.

Janna berkata, pusat tahfiz yang diberi nama Kompleks Tahfiz & Anak Yatim Nurul Jannah itu menelan kos kira-kira RM6 juta.

Meninjau di Instagram Janna, kelihatan Janna ada membuat lawatan ke tapak pembinaan pusat tahfiz yang merupakan tempat kelahirannya itu.

Menurutnya lagi, setakat sekarang kos yang sudah dikeluarkan berkat sumbangan orang ramai adalah RM400,000 meliputi pembelian tanah seluas kira-kira 8,000 meter persegi dan tambak tanah.

Di ruangan komen, kelihatan netizen mengucapkan syukur dan mendoakan supaya proses pembinaan pusat tahfiz tersebut berjalan dengan lancar.

Namun ada juga netizen yang menegur cara pemakaian Janna yang dikatakan sedikit ketat ketika membuat lawatan tersebut dan agak tidak sesuai dengan situasi.

Sekadar info, menurut Janna, sebaik sasaran kutipan dicapai pusat tahfiz dan anak yatim itu dijangka siap dalam tempoh dua tahun.


“Sebab Atuk Dia Kristian, Kafir!” – Ini Respond Baby Shima Terhadap Netizen Mengenai Lagu Terbarunya

Baby Shima kembali menyemarakkan Lebaran dengan buah tangan terbaharu, sebuah single Raya istimewa berjudul Pulang ciptaan sepenuhnya komposer Ezra Kong dan terbitan Warner Music Malaysia.

Walaupun sedang sibuk dengan jadual seni yang padat, Baby Shima masih lagi berkesempatan merakamkan lagu Raya pada tahun ini dengan mesej yang pastinya menjadi harapan semua rakyat Malaysia yang ingin ‘pulang’.

Lagu Pulang bermaksud keinginan dan hasrat yang mendalam untuk pulang dengan harapan dapat berjumpa kedua orang tua bersempena perayaan yang mulia ini.

Satu komen oleh netizen terhadap lagu terbarunya telah mendapat perhatian Baby Shima sendiri.

Menurut komen tersebut, netizen yang menggunakan akaun bernama Ummi Kalsum menyarankan kepada netizen supaya tidak mendengar lagu Pulang kerana datuk Baby Shima adalah kristian.

Komen tersebut telah dimuat naik semula oleh Baby Shima di Instagramnya dengan menyatakan kepada netizen jikalau benci dan hina keturunanya, dia menyarankan supaya netizen tidak mendengar lagu tersebut.

Meninjau ke ruangan komen, rata-rata netizen mengecam kembali tindakan netizen tersebut dan menyokong penghasilan lagu terbarunya itu.


“Pemilihan Calon Mak Baru Kini Dibuka”- Sharnaaz Ahmad Bakal Berkahwin Semula?

‘Kasih Ibu Selamanya’ adalah tema sambutan Hari Ibu pada tahun 2022 bagi menghargai wanita terpenting dalam kehidupan setiap insan. Pelakon, Sharnaaz Ahmad turut tidak ketinggalan memberikan ucapan istimewa buat bekas isterinya, Noor Nabila yang merupakan ibu kepada anak lelaki mereka, Jebat Jayden Ahmad.

Menerusi hantaran di Instagram, Sharnaaz menitipkan ucapan hari ibu buat Nabila malah turut berterima kasih kerana menjadi ibu yang hebat buat Jebat.

“Happy mothers day to Mummy @noornabila…Terima kasih menjadi super mummy dan angry mummy kepada Jebat Jayden Ahmad.

Jebat ada mummy yang sangat penyayang cuma akan bertukar menjadi raksasa yang ganas kalau Jebat buat perangai pak dia “- Sharnaaz Ahmad

Tambahnya lagi, Sharnaaz turut berseloroh mengenai dirinya yang kini sudah membuka pemilihan calon isteri yang baru.

“Pemilihan calon mak baru kini dibuka. Sila bertenang.”- Sharnaaz Ahmad

Di ruangan komen, rata-rata netizen dan rakan artis meluahkan rasa teruja dengan kapsyen Sharnaaz malah ada yang mendoakan agar Sharnaaz cepat bertemu jodoh.

“Pilih orang Penang pulak. Senang nak balik kampung makan nasi kandar.”

“Nahh 🔥🔥🔥🔥 untuk caption last. Semoga cepat bertemu jodoh.”

“Lawak @sharnaazahmad.. Terbaik ucapan..”

Sekadar info, Sharnaaz dan Nabila pernah berkahwin pada 31 Mac 2017 di sebuah hotel di Petaling Jaya, Selangor. Namun mereka telah berpisah pada 9 Julai 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Janganlah Pertikai Berapa Nilai Duit Raya Saya Bagi”- Iqbal Zulkefli

Usahawan kontroversi dan penyanyi, Iqbal Zulkefli tampil bersuara selepas terdapat segelintir pihak yang mempertikai nilai duit raya yang diberi olehnya  di Lapangan Terbang Antarabangsa Kuala Lumpur (KLIA) 2 baru-baru ini.

Menerusi hantaran di Instagram, Iqbal meminta pihak terlibat untuk tidak mempertikai nilai duit raya yang diberi olehnya yang harus memberikan duit raya kepada ramai orang.

“Janganlah pertikai berapa nilai duit raya saya bagi, kepada siapa. Inikan raya. Saya perlu bagi kepada ramai orang. Satu tempat saya bagi beratus orang terima.”-Iqbal

Tambahnya lagi, Iqbal turut menceritakan bahawa dirinya menghabiskan puluhan ribu ringgit disebabkan ramai orang yang datang bertemu dengannya.

“Langkah kaki keluar sahaja rumah, saya akan habiskan puluhan ribu ringgit kerana sangat ramai yang datang”-Iqbal Zulkefli

Usahawan kontroversi turut menitipkan pesanan buat pihak terlibat untuk tidak menjadikan duit raya sebagai syarat untuk beraya.

“Jangan minta RM1000, kasihan ramai lagi orang lain. Jika nak ikutkan orang susah, RM10,000 seorang pun tidak cukup. Jangan jadikan duit raya sebagai syarat beraya. Raikan silaturrahim bersama. Bersyukur.”-Iqbal Zulkefli

Terdahulu, Murai My melaporkan Iqbal Zulkefli yang telah dituduh melakukan pemerdagangan manusia selepas mengambil seorang anak angkat lelaki baru-baru ini. Malah, Iqbal turut menasihati netizen agar berhenti mengeluarkan perkataan yang tidak baik kepada anak angkatnya itu.


“Selamat Hari Ibu Mak”- Hati Anita Baharom Luluh, Ibu Meninggal Pada Syawal Kelima

Ramai antara kita yang masih mempunyai ibu meraikan sambutan Hari Ibu semalam, 8 Mei 2022.

Namun situasi perit dialami pelakon Anita Baharom apabila ibunya, Wirmah Aminah Bee menghembuskan nafas terakhir pada 6 Mei lalu. Hal tersebut dikongsi Anita menerusi akaun Instagram miliknya.

“Selamat Hari Ibu Mak, Ita rindu Mak,” – Anita Baharom

Coretan itu disertakan bersama foto Anita mencium tangan Allahyarham ketika hayatnya masih dikandung badan.

Sementara dalam dua entri sebelumnya, Anita terlebih dahulu telah memaklumkan tarikh pemergian dan lokasi Allahyarham dikebumikan.

“Innalillahiwainnailaihirojiun, Mak Ita dah tiada. Wirmah Binti Pawanchee, Al-Fatihah. Jenazah di Taman Orkid Fasa 4 Sungai Petani.

“Syurga Ita dah tak ada Mak. Semoga Mak bahagia tenang di alam sana. Ita sayang Mak dunia akhirat. Kita jumpa di sana ya Mak. Semoga Mak dapat jumpa Abah dan Ismadi, kami rindu Mak.

“Al-Fatihah Wirmah Binti Aminah Bee, 16 Disember 1948 – 6 Mei 2022,”- Anita Baharom

Melihat pada ruangan komen, rata-rata pengikut Anita bersama beberapa rakan selebriti mengucapkan takziah dan memberi kata-kata semangat kepada Anita. Ada juga antara mereka yang memahami peritnya rasa kehilangan insan tersayang.

“Salam takziah, dugaan, sabar ya,” – Mona Allen

“Inalillahiwainailahirojiun… besar dugaan Ita. Ita kuat okay. Takziah Ita, Abang Zul dan keluarga,” – Amar Baharin

Terdahulu, Anita diuji dengan pemergian suaminya, Ismadi Ismail pada 1 Januari lalu.

Hasil perkongsian hidup bersama Allahyarham, Anita ditinggalkan bersama tiga cahaya mata Syifa Dhia Nurina, 15, Mohamad Dhia Iskandar, 11, dan Mohamad Dhia Mikail, 8.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Selama Ni Hasil Kerja Saya Dari Duit Haram Ke?- Janna Nick Komen Isu Netizen Pertikai Pembinaan Pusat Tahfiz

Sebelum ini, penyanyi, pelakon, dan pengacara, Janna Nick berkongsikan kepada peminat mengenai perancangannya untuk membina sebuah pusat tahfiz di Kampung Bukit, Kechil, Simpor, Kedah.

Menerusi hantaran di instagram, Janna dilihat memuatnaik tangkap layar oleh seorang wartawan tempatan dan mengakuinya sebagai dugaan besar untuk menyiapkan pusat tahfiz yang diberi nama Kompleks Tahfiz & Anak Yatim Nurul Jannah.

“Tolong jawab kan jap. Tak tahu macam mana nak jawab soalan ni. Dugaan besar nak siapkan #KOMPLESTAHFIZANAKYATIMNURULJANNAH.”-Janna Nick

Tambahnya lagi, Janna turut mempersoalkan netizen yang mempersoalkan tindakannya dalam membina Pusat Tahfiz dan anak yatim.

“Selama ni hasil kerja saya dari duit yang haram ke?”-Soal Janna

Di ruangan komen, rata-rata rakan artis dan netizen tampil memberikan pelbagai reaksi mereka. Malah ada menitipkan pesanan buat Janna untuk mengabaikan komen negatif terhadap dirinya.

“Harap yang punya pendapatan yang halal mendermalah #KOMPLEKTAHFIZANAKYATIMNURULJANNAH. ARTIS jangan berangan nak menderma ya. Simpan lah duit kalian untuk kegunaan diri dan keluarga sahaja.”-Fauziah Nawi

“Jangan jawab Janna. Nanti orang pusing lain pulak jawapan Janna. Ni niat antara Janna dengan Allah. Hanya Allah tahu niat Janna.”

“Ignore the negative vibes. Saya tahu Kak Janna berusaha kuat. jangan sedih okay.”

“Kami sokong usaha @jannanick lagipun dekat dekat rumah kami. Allah saja berhak menilai abaikan penilaian manusia.”

“Takpayah reply toxic ni semua. Kemuliaan ni antara adik @jannanick dengan Allah SWT sahaja..”

Menurut laporan Harian Metro, Janna memilih lokasi di Kampung Bukit Kechil kerana di situ merupakan tempat dia membesar selain memberi kepercayaan penuh kepada AJK masjid yang sememangnya ahli keluarga sendiri. Tambahnya lagi, pusat tahfiz yang diberi nama Kompleks Tahfiz & Anak Yatim Nurul Janna itu menelan kos kira-kira RM6 juta.


“Akak Tak Panas Ke”- Busana Sequin Hitam Aina Abdul Cetus Pelbagai Reaksi Netizen

Penyanyi popular, Aina Abdul sememangnya menjadi selebriti yang sentiasa tampil kelihatan unik dalam busana yang digayakan olehnya sehingga menjadi persoalan netizen adakah dia tidak merasa panas dengan busana yang digayakan oleh sewaktu penggambaran MV Gema Raya.

Menerusi video yang dimuatnaik di Instagram, Aina dilihat mengenakan busana sequin hitam labuh rekaan Wan and Mary yang menjadi salah satu busana unik Aina dalam MV Gema Raya.

“I’ll go sequin all day err day!”-Aina Abdul

Di ruangan komen, rata-rata netizen meluahkan rasa teruja melihat busana Aina malah ada yang sempat berseloroh Aina kelihatan seperti Maleficent, watak yang dimainkan oleh Angelina Jolie.

“Macam Maleficent pun ada Aina. All black.”

“Malam-malam jangan keluar yer macam ni.”

“Ini malam-malam jangan keluar Aina mahu orang lari.”

Apa yang menarik perhatian adalah komen seorang netizen yang bertanyakan kepada Aina adakah dia merasa panas sewaktu menggayakan busana hitam itu.

Aina Abdul dilihat membalas komen netizen itu dengan menyatakan bahawa dirinya berasa panas sewaktu menggayakan busana itu, namun dirinya harus berkorban demi fesyen.

“Panassss dik. But ya, anything for fashion”-Komen Aina

Selain busana sequin hitam, empat busana lain seperti busana yang diinspirasikan daripada lampu kelip-kelip, anyaman ketupat, dan sampul raya yang digayakan oleh Aina dalam MV Gema Raya turut menjadi perhatian netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Heboh Video Cium Mulut Dengan Kekasih Dari Amerika, Kini Nikita Mirzani Cari Ustaz?

Muat naik Instagram Story terbaru artis dari Indonesia Nikita Mirzani berjaya membuatkan netizen tertanya-tanya. Sebabnya, artis sensasi ini sedang mencari seorang ustaz yang boleh membantu proses peluk islam dalam bahasa Inggeris.

Dalam pengumuman yang dibuatnya, Nikita Mirzani meminta bantuan pengikutnya mencari ustaz terbabit. Sesiapa yang mengetahui maklumat ini diminta oleh Niki untuk segera menghantar DM kepadanya.

“Kami memerlukan seorang ustaz yang boleh membantu dalam proses peluk Islam dalam bahasa Inggeris. Boleh tolong beri maklumat segera. Terima kasih!” tulis Niki dalam InstaStorynya, Ahad (8/5). “Boleh DM saya?”

Nikita Mirzani tidak menyebut siapa yang akan memeluk Islam dalam bahasa Inggeris. Bagaimanapun, netizen mengesyaki bahawa orang ini adalah kekasihnya merupakan warga asing, John Hopkins.

Seperti yang diketahui, Nikita Mirzani kini sedang berpacaran dengan bekas pelumba Moto GP Amerika itu. Kedua-duanya dilihat menghadiri acara Moto2 di litar Algarve, Portugal pada 22 April 2022.

Niki dan John Hopkins sering memuatnaik foto detik-detik kebersamaan mereka di media sosial Instagram. Malah Niki tidak teragak-agak untuk menunjukkan rasa cintanya terhadap kekasihnya itu termasuk ketika mereka berdua bercium di khalayak ramai.

A post shared by Nikita Mirzani (@nikitamirzanimawardi_172)

John Hopkins sebelum ini pernah membalas luahan cinta Niki dengan romantis sekali.

“Anda benar-benar pasangan sejiwa saya. Saya mencintai awak dengan sepenuh hati saya selama-lamanya.”

Hopkins ialah bekas pelumba MotoGP dari Amerika Syarikat yang kini menandatangani kontrak untuk melatih Joe Roberts dan Marcos Ramirez dalam Moto2.

Hopkins menceburi bidang pelumbaan motosikap MotoGP dari 2002 hingga 2011. Selepas bersara, dia beralih kepada jurulatih dan pengarah perlumbaan untuk Pasukan Lumba Amerika dalam Moto2.


Rezeki Bulan Syawal! Shaheizy Sam & Syatilla Melvin Sambut Kelahiran Anak Ketiga

Pelakon Shaheizy Sam berkongsi berita gembira menyambut kelahiran cahaya mata ketiganya bersama isteri, Syatilla Melvin.

Perkara itu diumumkan menerusi akaun Instagram miliknya hari ini.

Pelakon yang mesra disapa sebagai Sam itu meluahkan rasa syukur dan mengucapkan terima kasih kepada orang ramai yang telah mendoakan kelahiran bayi yang masih belum diumumkan jantinanya setakat artikel ini ditulis.

“Alhamdulillah. Selamat melahirkan dan selamat dilahirkan. Terima kasih atas doa-doa korang.
Korang tengok macam muka Bapak ke muka Bubu?” – Shaheizy Sam

Ruangan komen perkongsian berkenaan dibanjiri ucapan tahniah, tidak kurang juga beberapa rakan selebriti yang tumpang bersyukur.

“Alhamdulillah syukur,” – Elizad Sharifuddin

“Alhamdulillah, congrats bro,” – Fizo Omar

“Alhamdulillah congratulations!” – Fatimah Abu Bakar

Semalam, Sam berkongsi foto bersama Syatilla sebelum isterinya itu masuk ke wad bersalin sebuah hospital di ibu kota.

Sekadar info, Sam dan Syatilla mendirikan rumah tangga pada tahun 2016 dan memiliki dua cahaya mata sebelum ini Syeriv Samheizy, 5, dan Sarima Samheizy yang kini berusia 2 tahun.

Tahniah Murai ucapkan kepada Sam dan Syatilla!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Netizen Di Twitter Terkejut Selepas Melihat Wajah Terkini Kelly McGillis, Heroin Filem ‘Top Gun’

Peminat filem Hollywood 80-90an pasti ingat dengan Filem Top Gun yang dihasilkan pada 1986 telah melonjakkan nama pelakon Tom Cruise dan ia turut memperkenalkan pelakon wanita, Kelly McGillis kepada ramai.

Filem itu menjadi antara filem yang terkenal pada era 80-an. Kini selepas 36 tahun, Tom masih lagi aktif di Hollywood namun Kelly sudah bersara. Namun jika anda melihat wajah Kelly ketika ini, mungkin ramai yang tidak lagi mengenalinya.

Di laman twitter, seorang peminat filem hollywood dengan menggunakan akaun twitter @InfamousNero telah berkongsi perbandingan wajah Kelly dulu dan sekarang. Rata-rata netizen akui rasa terkejut dengan perbezaan ini.

Apa pun ia bukan sesuatu yang mengejutkan apatah lagi Kelly sendiri sudah berusia 62 tahun. Kelly mempunyai dua orang anak dengan bekas suaminya, Fred Tillman.

Selepas bercerai dia telah mendedahkan bahawa dirinya adalah lesbian dan kemudiannya mengahwini teman wanitanya, Melanie Leis. Selepas kejayaan filem Top Gun, Kelly berlakon di samping Jodie Foster dalam filem The Accused. Dia turut membintangi filem Shakespeare’s The Merchant of Venice dan Twelfth Night.